ועדת הפנים והגנת הסביבה, כנסת 24, פרוטוקול מספר 113, 2022-02-14 10:00

וליד טאהא: "חיבורים לא מוסדרים", אני מעדיף להשתמש במושג הזה.

וליד טאהא: זה לא חיבורים בלתי חוקיים, כי אין לו ברירה אלא להתחבר ממני בצורה לא מוסדרת.

אוסאמה סעדי: לא, אבל הוא גם מתחבר חוקית.

אוסאמה סעדי: אם הוא מתחבר עם שכן שלו, שכן שלו מקבל.

וליד טאהא: לא, לא, המונח בלתי חוקי הוא מונח מטעה.

וליד טאהא: אז אני לא בכדי השתמשתי בפתיח שלי התחברות לא מוסדרת או לא רשמית.

וליד טאהא: אבל היא בוודאי איננה בלתי חוקית.

וליד טאהא: כי אז מותיר אותו ללא חשמל.

וליד טאהא: מחצית, מיליון ערבים צריכים להיות ללא חשמל.

וליד טאהא: זה נשמע הגיוני?

וליד טאהא: זה מעשה בלתי חוקי בעליל שמעליו מתנוסס דגל שחור.

וליד טאהא: בבקשה.

אילה אליהו: בסדר גמור.

אילה אליהו: אז חברת החשמל מעריכה כמה משקי בית מחוברים באופן לא מוסדר.

אילה אליהו: נתנה לנו נתונים לגבי שתי קבוצות ישובים: הישובים הבדואים בנגב וכמה ישובים ערבים בצפון.

אילה אליהו: וההערכה הזאת מבוססת על מספר החוזים החוקיים הקיימים שיש עם חברת החשמל לעומת מספר משקי הבית שמחושבים, לפי מספר התושבים בישובים האלה.

אילה אליהו: אז לגבי הישובים הבדואים בנגב, זה מתייחס לישובים המוכרים והמוסדרים ולא לתושבי ההתיישבות הבלתי מוסדרת, שבה אין תשתיות.

אוסאמה סעדי: לפני זה, לעניין ההערכה.

אוסאמה סעדי: זה חשוב לנו מאוד, כי אתם מדברים פה בהערכות של חברת החשמל.

אוסאמה סעדי: השאלה לגבי מספר בתי האב בכל ישוב, אפשר לפנות - - -

וליד טאהא: מה שנתנה חברת החשמל, יש לנו נתונים מוועדות התכנון שמאוד קרובים לאותם מספרים.

אוסאמה סעדי: לכן זאת השאלה שלי.

וליד טאהא: אבל הם מזעזעים גם.

וליד טאהא: מה שחברת החשמל נתנה הם נתונים מזעזעים.

וליד טאהא: קח דוגמה ערערה במשולש, 70% מהבתים שלה לא מחוברים לרשת החשמל.

וליד טאהא: ו-30% צריכים לתת לכל היישוב.

אוסאמה סעדי: גם ערערה בנגב וגם ערערה במשולש.

וליד טאהא: כן.

וליד טאהא: אז הנתונים בוועדות התכנון הם זהים.

אוסאמה סעדי: לא, אבל שאלתי, לכן טוב שאתה עונה לי אדוני יושב הראש.

אוסאמה סעדי: זאת אומרת, ההערכות האלה יש ממשק בינם לבין הערכות מינהל התכנון.

וליד טאהא: נכון.

אוסאמה סעדי: אז אנחנו לא מדברים על הערכות.

וליד טאהא: זה מספרים כמעט וודאיים, כמעט, כן.

מופיד מרעי: אתה אומר מספרים מוחלטים פה.

וליד טאהא: כמעט.

וליד טאהא: יש לך פה מספרים.

וליד טאהא: תסתכל, תראה כמה אחוזים של ישובים, בתים לא מחוברים באופן מוסדר לרשת החשמל.

וליד טאהא: והבתים האלה, המדינה לא מנהלת נגדם שום תיק משפטי.

וליד טאהא: אף אחד לא רוצה מהם כלום.

וליד טאהא: רק לא רוצים לתת להם חשמל.

אוסאמה סעדי: יש ישובים של 99%.

וליד טאהא: לא, כן, סעווה, כן, כן, נכון.

אוסאמה סעדי: בוודאי, סעווה, ישובים מוכרים.

וליד טאהא: ביר הדאג', אלפי תושבים, אין להם רשת בתקשורת, אין להם רשת חשמל.

וליד טאהא: וקטסטרופה מוחלטת מבחינת מתן שירותים.

אוסאמה סעדי: ביר הדאג' אתה מדבר על 6,000 תושבים.

וליד טאהא: נכון, נכון.

וליד טאהא: וכמה חיבורים יש?

וליד טאהא: שבעה, שמונה?

אילה אליהו: 12.

וליד טאהא: 12.

וליד טאהא: תשתיות בזק.

וליד טאהא: בזק לא יודעת שיש יישוב כזה ולא הגיעה אליו עד היום.

וליד טאהא: אז אם בזק שומעים אותי, אז הם מתבקשים לומר מתי ידעו ומתי ייגשו לשם, כדי לעשות עבודה.

וליד טאהא: בבקשה אילה.

אוסאמה סעדי: על זה נאמר אללה יוסטור.

אילה אליהו: בישובים הקטנים האלה שהם שייכים למועצות האזוריות נווה מדבר ואל קסום, שיעור החיבורים הלא מוסדרים הוא בין 94% ל-99%.

אילה אליהו: ביישובים היותר גדולים הבדואים בנגב והיותר ותיקים, שיעור החיבורים הלא מוסדרים הוא בין 49% ל-78%.

וליד טאהא: צריך לדייק אילה, בישובים האלה לא כולם מושכים חשמל מאלה שהסדירו חיבור.

וליד טאהא: ומרביתם נאלצים להישען על אנרגיה חלופית.

ג'ידא רינאוי-זועבי: סולארית.

וליד טאהא: אנרגיה חלופית, סולארית.

וליד טאהא: הם יותר מתקדמים ממדינת ישראל בעניין הזה.

אוסאמה סעדי: גנרטורים.

וליד טאהא: לא, פחות גנרטורים היום.

וליד טאהא: מתקינים את לוחות הזכוכית האלה.

וליד טאהא: כי אי אפשר.

וליד טאהא: 12 חיבורים לא יכולים לתת חשמל ל-6,000 אזרחים, נקודה.

וליד טאהא: גם מבחינה מעשית אי אפשר לעשות את זה.

וליד טאהא: אז כן?

אילה אליהו: נעבור לישובים ערבים בצפון.

אילה אליהו: חברת החשמל מסרה מידע על 17 ישובים שבהם אומדן החיבורים הפוטנציאליים הוא מעל 1,000.

אוסאמה סעדי: אבל חשוב כאן לפני שנעבור לגליל ולמשולש, למרכז, שכל הישובים האלה אין לנו עדיין עוד 150,000 תושבים שהם בכפרים הבלתי מוכרים.

אוסאמה סעדי: שפה אין שום נתונים, כי אין.

אילה אליהו: נכון, אין.

וליד טאהא: לא, בישובים הבלתי מוכרים הרי אין תשתיות לכלום.

וליד טאהא: אין תכנון לכלום.

וליד טאהא: אז סביר הוא שחשמל לא יהיה.

וליד טאהא: כי אין לנו חשמל בערערה.

וליד טאהא: ערערה במשולש.

וליד טאהא: אז ברור שביישוב שהוא לא מוכר.

וליד טאהא: אבל בזק לא יודעת שיש את ביר אל דאג', שהוא מוכר.

וליד טאהא: וגם חברת החשמל לא יודעת כנראה.

אוסאמה סעדי: לא.

אוסאמה סעדי: לכן אני אומר, המספר הסופי כאן, הנתון סך הכל 24,000 שמתייחס לנגב הוא לא 24,000.

אוסאמה סעדי: כי יש לנו עוד, אני לא יודע כמה, ב-35 ישובים בלתי מוכרים, אז יש עוד 10,000-15,000.

אוסאמה סעדי: זאת אומרת, רק בנגב לבד אנחנו מדברים על 40,000-50,000.

מופיד מרעי: אז אתה אומר זה לא נתון מוחלט.

אוסאמה סעדי: לא, זה נתון 24,000 בישובים ה-so called מוכרים.

וליד טאהא: אוסאמה, נתון רשמי הוא נתון שמתייחס למסמכים שהוגשו לוועדות התכנון.

וליד טאהא: כי ברור שכל אלה שהם לא הגיעו לוועדות התכנון הם לא פה.

וליד טאהא: מבחינת נתונים וסטטיסטיקה.

אוסאמה סעדי: אני יודע.

אוסאמה סעדי: אבל פה מדברים על הערכה.

אוסאמה סעדי: ואז אומרים אחוז חיבורים פוטנציאלי, זאת אומרת אחוז הבתים שהם לא מחוברים מוסדרים.

וליד טאהא: אז אנחנו נשמע מהם.

וליד טאהא: או שזה קשור למספר תושבים או לבתים, נראה.

אוסאמה סעדי: לא, הם עשו 4.5 נפש לבית כאילו.

אילה אליהו: בישובים הבדואים בנגב שזה משק בית לכל 6 תושבים.

אילה אליהו: וכמובן, אתה צודק, זה לא מתייחס לתושבים מההתיישבות הבלתי מוסדרת.

אוסאמה סעדי: נכון, אז זה לא 24,000, זה כפול.

אילה אליהו: אז לגבי ישובים בצפון, חברת חשמל מסרה מידע על 17 ישובים ערבים או דרוזים בצפון, שבהם יש יותר מ-1,000 חיבורים לא חוקיים לחשמל.

אילה אליהו: כלומר, גם המידע הזה הוא לא על כל הלא חוקיים.

וליד טאהא: לא מוסדרים.

אילה אליהו: לא מוסדרים, בסדר גמור.

מופיד מרעי: 1,000 ליישוב או סך הכל?

אילה אליהו: 1,000 ביישוב.

אילה אליהו: שבכל ישוב יש יותר מ-1,000 חיבורים לא מוסדרים.

מופיד מרעי: לדייק, כן.

אילה אליהו: כלומר, יש עוד ישובים אחרים.

אילה אליהו: יש עוד ישובים.

וליד טאהא: ברור, יש.

אוסאמה סעדי: הוא שואל על חורפיש, אדוני.

וליד טאהא: זה מדגם של היישובים.

מופיד מרעי: לא, בחורפיש אני לא שואל, כי אני מכיר.

מופיד מרעי: אני יודע כמה.

אילה אליהו: אז ביישובים האלה שיעור החיבורים הלא מוסדרים הוא בין 25% ל-68%.

אילה אליהו: חברת החשמל מסרה גם נתונים על מספר פניות בעקבות תקלות.

אילה אליהו: ולפי הנתונים האלה שמחשבים את שיעור התקלות ביחס למספר החיבורים המוסדרים, ברמה הארצית רואים שיש שיעור תקלות שנתי למספר חיבורים מוסדרים של 6.6% וביישובים הבדואים בנגב רואים ששיעור התקלות למספר החיבורים המוסדרים הוא כמעט פי שלושה, 18%.

אוסאמה סעדי: אבל פה אני חסר לי.

אוסאמה סעדי: אני קראתי ואמרו שאנחנו לא נוכל לתת תשובות לגבי ישובים, כי חלק מהקווים נותנים לכמה ישובים.

אוסאמה סעדי: אבל בכל זאת, יש ישובים ערבים, גדולים, אל מסרה, טמרה, אום אל פחם.

אוסאמה סעדי: אנחנו רוצים ביישובים האלה מה אחוז התקלות.

וליד טאהא: נכון.

וליד טאהא: אני גם לא הבנתי את התשובה.

וליד טאהא: כי התקלה הייתה בתוך היישוב ולא מחוץ ליישוב.

וליד טאהא: ולא תקלה על כל היישוב, אלא על שכונות ספציפיות.

וליד טאהא: ועל כן היה אפשר לעשות את העבודה.

וליד טאהא: אבל כנראה אז הפקידים הלכו הביתה, אז לא היה מי שיאסוף את המידע.

אוסאמה סעדי: אדוני יושב הראש, הם בכוונה לא נתנו את זה.

אילה אליהו: טוב.

אילה אליהו: ניתן לד"ר אילה להשלים ואז.

אילה אליהו: אני סיימתי.

וליד טאהא: סיימת?

וליד טאהא: אז אני רוצה להודות לך.

וליד טאהא: ד"ר אילה אליהו, ממרכז המחקר והמידע של הכנסת.

וליד טאהא: אנחנו נרצה לשמוע את חברי הכנסת לפני שניתן זכות דיבור לנציגים של חברת החשמל.

וליד טאהא: נמצא איתנו אורן הלמן, סמנכ"ל.

וליד טאהא: ומשה כהן, סגן הסמנכ"ל?

משה כהן: ממלא מקום סמנכ"ל.

וליד טאהא: ממלא מקום הסמנכ"ל.

וליד טאהא: מופיד, כנראה הגעת ראשון לאולם, לפי הרישום של לאה.

וליד טאהא: אז מופיד מרעי, חבר הכנסת, בבקשה.

מופיד מרעי: אישה יקרה, מלווה את הוועדה הרבה מאוד שנים.

מופיד מרעי: אז בוקר טוב ותודה באמת אדוני יושב הראש על הדיון.

מופיד מרעי: אנחנו חיינו במציאות העגומה הזאת וחידדה עכשיו במחקר עד כמה שהמציאות באמת עגומה ומאחוריה אני שמעתי נתונים פה פשוט זה הזוי.

מופיד מרעי: אני שאלתי את עצמי, אנחנו באמת במדינת ישראל בשנת 2022?

מופיד מרעי: כשאתם אומרים לי ישוב 60% לא מחובר לחיבור חשמל נורמלי?

מופיד מרעי: ואני מזכיר לך אדוני יושב הראש, כשדיברנו על חוק החשמל אני אמרתי משהו.

מופיד מרעי: ואני חוזר על זה.

מופיד מרעי: מי שלא רץ עם מטף כיבוי לכבות שריפה בתוך בית לחלץ ילדים שנמצאים בתוך הבית כתוצאה מקצר חשמלי, כתוצאה מחיבור פיראטי לא מבין מה המשמעות של חיבורי החשמל והסדרה של הנושא הזה.

מופיד מרעי: אני חוזר על זה, כי אני אומר את זה מתוך הרגש, כי אלה דברים שהיו.

מופיד מרעי: לכן הנושא הזה בוער.

מופיד מרעי: אני לא אחזור על הנתונים, אני לא אחזור על מה שאמרתי בעבר.

מופיד מרעי: אני כן רוצה להיכנס דווקא להצעה לפתרון.

מופיד מרעי: יושבים פה חברת חשמל והם יכולים אחרי זה להתייחס.

מופיד מרעי: אז שוב, המציאות קיימת, המצב לא טוב.

מופיד מרעי: אין תכנון, אין לנו תשתיות, אין תכנון לתשתיות ואין בניית תשתיות.

מופיד מרעי: העובדות קיימות שיש חיבורי חשמל פיראטיים.

מופיד מרעי: מרבית חיבורי החשמל, אדוני יושב הראש, מרבית חיבורי החשמל נמצאים בתוך בתים שהם, אתה יודע מה?

מופיד מרעי: אפילו 90%, 80%, לא משנה כרגע הנתון האחוזי לא בדוק, הם מיועדים להסדרה על פי התכניות המפורטות שמוגשות, כדי שיהיה חיבור חשמל זמני.

מופיד מרעי: עד כאן, אז הבתים אמורים להיות מסודרים.

מופיד מרעי: אני לא מדבר כרגע על בית שאין סיכוי שיוסדר לו היתר בנייה.

מופיד מרעי: אני מדבר על בתים שהם עולים בקנה אחד עם התכנון המתארי העתידי.

מופיד מרעי: קרי, תכנית מפורטת לאחר הגשת תכנית מתאר כוללנית.

מופיד מרעי: כדי למנוע את המצבים של הפסקות חשמל, וחווינו בחורף האחרון הרבה מאוד הפסקות חשמל.

מופיד מרעי: גם הפסקות חשמל זה חלקיות מה שנקרא, פאזה אחת.

מופיד מרעי: שכונה שלמה חיה עם פאזה שלמה בתוך הבית, שש שעות.

מופיד מרעי: אני חוויתי את זה.

מופיד מרעי: למה?

מופיד מרעי: כי יש קצר ברשת עצמה.

מופיד מרעי: אני אגע אחרי זה במילה אחת לגבי יישובי רמת הגולן, שההסדר שם לא טוב.

מופיד מרעי: שם, אדוני יושב הראש, דוגמה מג'דל שמס, קנה ראש המועצה, יותר נכון שכר ראש המועצה, חמישה גנרטורים שכונתיים, כדי לספק חשמל שלא תהיה אף הפסקת חשמל בחורף.

מופיד מרעי: נכון שההסדר אצלם זה כמו הקיבוצים, המועצה מוכרת את החשמל, גובה את הכסף.

מופיד מרעי: אבל חייב להיות שם גם פתרון.

מופיד מרעי: אני חוזר להצעה.

מופיד מרעי: מאחר ואני חשבתי על זה כשהייתי ראש רשות, איך אפשר לקדם את זה.

מופיד מרעי: הרי יש מגברי מתח שאפשר להצמיד אותם, אני לא מדבר כרגע על שנאי גדול.

מופיד מרעי: מגברי מתח, מגבירי זרימה.

מופיד מרעי: אפשר ללכת לכל היישובים האלה, כרגע, כפתרון מיידי.

מופיד מרעי: לתשתיות הקיימות, לשים הגברת מתח כדי שנמנע מקצרים בשכונה שאין עדיין שם תשתית.

מופיד מרעי: היא מיועדת להיות מנויה על פי תכנית מפורטת.

מופיד מרעי: עדיין לא העברנו את הקו המרכזי, את הקו הראשי.

מופיד מרעי: היום הכל תת קרקעי, יהיה תת קרקעי.

מופיד מרעי: לשים מגברי מתח זמניים.

מופיד מרעי: מגבירי המתח הזמניים חוסכים לנו באמת קצרים.

מופיד מרעי: הקצרים האלה בחיבורים הפיראטיים חוסכים לנו קצרים בתוך היישוב, קצרים בתוך היישוב חוסכים קצרים לחברת החשמל.

מופיד מרעי: בשורה תחתונה זה win win win.

מופיד מרעי: כך צריך לעבוד, כך צריך להסדיר את זה.

מופיד מרעי: אני מציע, אדוני יושב הראש, בנוסף לעשייה המבורכת שעשית לגבי חיבורי חשמל, אני בתזרים.

מופיד מרעי: הגברת מתח, הכנה לחיבורי חשמל זמניים ואחרי זה כמובן בהפקדה של התכנית חיבור חשמל קבוע.

מופיד מרעי: זה התהליך עצמו.

מופיד מרעי: כך צריך להיות.

מופיד מרעי: אפשר להטיל על חברת חשמל, הם יודעים למה אני מתכוון.

מופיד מרעי: שיתחילו לעשות את זה.

מופיד מרעי: אני חושב כולם מרוויחים מזה.

מופיד מרעי: תודה רבה.

וליד טאהא: תודה רבה חבר הכנסת מופיד מרעי.

וליד טאהא: חברת הכנסת ג'ידא רינאוי זועבי, בבקשה.

ג'ידא רינאוי-זועבי: בוקר טוב לכולם ותודה ליושב הראש על הדיון החשוב הזה, הקריטי וההכרחי.

ג'ידא רינאוי-זועבי: בסופה האחרונה, כשקר וגשם וכולם ככה מנסים להתחמם בבתים שלהם, אני מקבלת עשרות טלפונים, כולל גם אני יודעת שבוודאות גם חברי כנסת אחרים מקבלים עשרות טלפונים ופניות משכונות שלמות.

ענבר בזק: גם יהודים.

וליד טאהא: נכון.

ג'ידא רינאוי-זועבי: של ערים ערביות ושל ישובים ערבים, על זה שהם כבר יומיים, שלושה, ארבעה ימים ללא חשמל.

ג'ידא רינאוי-זועבי: ללא יכולת לא להתחבר לחשמל, לא להתחמם ולא לספק את השירותים המינימליים לילדים שלהם, לקשישים וכו'.

ג'ידא רינאוי-זועבי: כמובן שהיינו בקשר עם חברת החשמל, אבל אני חוזרת על הנושא של חוק החשמל.

ג'ידא רינאוי-זועבי: כי אז בתקשורת בעברית והציבור היהודי לא הבין את המשמעות של חוק החשמל.

ג'ידא רינאוי-זועבי: והיו הרבה מאוד זלזול גם בנושא הזה של 'מה, מה הבעיה?

ג'ידא רינאוי-זועבי: זה אמור להיות משהו שהוא מובן מאליו'.

ג'ידא רינאוי-זועבי: אז עובדה, שעד עכשיו זה לא קרה ויש מה בכך.

וליד טאהא: היה מי שדאג להפוך אותו לסיפור לאומי.

ג'ידא רינאוי-זועבי: בדיוק.

ג'ידא רינאוי-זועבי: וזה סיפור אזרחי פר אקסלנס.

ג'ידא רינאוי-זועבי: החיבור לחשמל זה אמור להיות משהו אזרחי פר אקסלנס.

ג'ידא רינאוי-זועבי: אני דורשת שיוסדר הנושא הזה של תשתיות, כולל גם בשכונות שלא רק ביישובים או במקומות שהם עדיין לא מוסדרים.

ג'ידא רינאוי-זועבי: אלא גם בשכונות של ערים שהן מוסדרות ומוכרות על ידי משרד הפנים.

ג'ידא רינאוי-זועבי: יש שכונות שלמות שאינן מחוברות לחשמל וצריך להסדיר את התשתית הזאת.

ג'ידא רינאוי-זועבי: אי אפשר עדיין להסתכל על הנתונים האלה.

ג'ידא רינאוי-זועבי: אני רוצה להדגיש שלושה נתונים: ג'דיידה מכר, 60% מג'דיידה מכר לא מחוברת לחשמל.

ג'ידא רינאוי-זועבי: פקיעין, 60% לא מחוברת לחשמל.

ג'ידא רינאוי-זועבי: ורהט 50% לא מחוברת לחשמל.

ג'ידא רינאוי-זועבי: ואם אנחנו כבר מדברים על חברת החשמל אני רוצה להזכיר לך, להזכיר לך כבוד הסמנכ"ל, את הנושא של ייצוג הולם.

ג'ידא רינאוי-זועבי: אי אפשר שאנחנו כל פעם נעסוק בחברת החשמל ולא נדבר על ייצוג הולם של ערבים גם בדירקטורים וגם כעובדים בכירים בחברת החשמל.

ג'ידא רינאוי-זועבי: אני קיימתי דיון לפני שבוע בנושא הזה בוועדה המיוחדת לענייני ערבים והמספרים מזעזעים.

ג'ידא רינאוי-זועבי: נא קחו את הנושא הזה ברצינות יותר.

וליד טאהא: אז אני מזמין אותך להזדעזע עוד יותר בדיון הבא, על הייצוג של האוכלוסייה הערבית בוועדות התכנון.

וליד טאהא: תבואי עם יד על הלב, כי אחרת תפלי.

ג'ידא רינאוי-זועבי: כן, אני מכירה את הנתונים המזעזעים.

וליד טאהא: תודה רבה חברת הכנסת ג'ידא רינאוי זועבי.

וליד טאהא: חבר הכנסת אוסאמה סעדי, בבקשה.

אוסאמה סעדי: סבאח אל-ח'יר אדוני יושב הראש, חבריי חברי הכנסת, נציגי חברת החשמל.

אוסאמה סעדי: תודה לך על הדיון באמת החשוב הזה.

אוסאמה סעדי: והמחקר המקיף שאני חושב שאפילו אנחנו שמתעסקים בנושא הזה ודיברנו שנים, כל הזמן אמרו שיש כ-50,000 בתים שלא מחוברים לחשמל.

אוסאמה סעדי: שזה הבתים שהם לא מוסדרים ולא קיבלו רישיון.

אוסאמה סעדי: אבל לפי הנתונים האלה - - -

וליד טאהא: זה הרבה יותר.

וליד טאהא: למעלה מ-100,000.

אוסאמה סעדי: זה פי שלוש.

אוסאמה סעדי: אם אני מדבר, אדוני יושב הראש, שאנחנו החברה הערבית, אנחנו כאילו מיליון וחצי.

אוסאמה סעדי: אני לא לוקח נגיד ירושלים המזרחית.

אוסאמה סעדי: אם אנחנו לוקחים מיליון וחצי ומחלקים בארבע נפשות כאילו פר בית אב, אני מגיע בערך ל- 350,000 בתי אב בחברה הערבית.

אוסאמה סעדי: פה אני רואה שרק ב-15 ישובים אני מגיע ל-31,000 בגליל ומשולש.

אוסאמה סעדי: ו-24,000 בנגב, רק ליישובים המוכרים.

אוסאמה סעדי: אז אם אני לוקח עוד 150,000 ביישובים הלא מוכרים, אז יש לי בנגב לבד 150,000 בתים שהם לא מחוברים לחשמל ובגליל ובמשולש אני מגיע, אם ב-15 ישובים ויש לנו עוד 70 ישובים, 80 ישובים אפילו, אז זה 100,000 לפחות.

אוסאמה סעדי: אני מגיע לפחות לפי הערכות האלה ש-150,000 בתים ערביים לא מחוברים לחשמל.

אוסאמה סעדי: זאת אומרת מחצית מהבתים, אדוני יושב הראש.

אוסאמה סעדי: זאת תופעה שאי אפשר לקבל אותה.

אוסאמה סעדי: וזו תופעה שאנחנו אפילו, אני אומר, אצלנו בדיונים הפנימיים כל הזמן דיברנו על עשרות אלפים.

אוסאמה סעדי: אבל התופעה הזאת, מהנתונים האלה, ואני מבין שהנתונים האלה, ההערכות האלה, אמרת שהם קרובות לנתונים של ועדות התכנון.

אוסאמה סעדי: אז פה מדובר, עם כל הכבוד, על מדיניות מפלה.

אוסאמה סעדי: ולכן אדוני יושב הראש, אני חושב שצריך אולי לשנות את הכותרת:

אוסאמה סעדי: הקשר בין תכנון להפסקות חשמל צריך להיות איך מיד מדינת ישראל מחברת את כל הבתים האלה לחשמל.

אוסאמה סעדי: זו השאלה.

אוסאמה סעדי: ואני לא רוצה להיכנס עכשיו לכל הוויכוחים הפוליטיים והוויכוחים המפלגתיים.

אוסאמה סעדי: אבל אני אומר לא יעלה על הדעת שבמאה ה-22 אנחנו נגיע למצב שמחצית מהבתים ביישובים הערביים לא מחוברים לחשמל.

אוסאמה סעדי: זה בושה וחרפה.

אוסאמה סעדי: עכשיו אני עובר לנקודה השנייה, לחברת החשמל.

אוסאמה סעדי: אני אומר, גם הנתונים האלה הם לא נתונים חדשים.

אוסאמה סעדי: זה לא רק בשנת 2022.

אוסאמה סעדי: הם היו גם ב-2021.

אוסאמה סעדי: אולי הייתה עלייה של שיעור מסוים של בתים, אבל למה אנחנו בשנה שעברה, אורן, ולמה בשנה שלפניה, 2020, 2019, לא היו כמות ההפסקות האלה שאנחנו היינו עדים להם השנה.

אוסאמה סעדי: השנה אני אומר לך, אין ישוב, אין ישוב ערבי - - -

וליד טאהא: חבר הכנסת מופיד, אחרי זה תדברו על המעמד של העדה הדרוזית.

וליד טאהא: זה מפריע.

מופיד מרעי: אתה צודק, אני מתנצל.

מופיד מרעי: חבר הכנסת עלי סלאלחה בא עם תעודה.

מופיד מרעי: איזה תעודה?

מופיד מרעי: הוא כל הזמן מחלק תעודות, כי הוא היה מנהל בית ספר.

מופיד מרעי: עכשיו חילקו לו תעודת מחלים מקורונה.

מופיד מרעי: מזל טוב.

וליד טאהא: סלאמתק.

אוסאמה סעדי: ולכן אני אומר, אני מבקש נתונים מחברת החשמל.

אוסאמה סעדי: נתונים של שנה שעברה, חודש ינואר 2021 לעומת ינואר 2022.

וליד טאהא: אז ביקשנו, לא היה להם.

וליד טאהא: בהמשך אולי אורן ייתן את זה.

וליד טאהא: אבל ביקשנו, אילה דיברה על זה גם.

אוסאמה סעדי: אין, אני אומר לך, יש הבדל תהומי.

אוסאמה סעדי: אני מעראבה - - -

וליד טאהא: אז אני אומר לך, לא היה אף פעם הפסקות, זה לא ניתוקים.

וליד טאהא: ניתוקים אפשר להבין שהם מנתקים.

וליד טאהא: זה הפסקות חשמל.

וליד טאהא: השנה היה שיא של כל השנים בהפסקות חשמל.

אוסאמה סעדי: לכן אני שואל למה?

אוסאמה סעדי: אני שואל למה, אחרי זה אתה תענה.

אוסאמה סעדי: כי אני אומר לך, היו שכונות שלמות, במשך ימים שלמים.

אוסאמה סעדי: עכשיו, אתה תגיד לי חיבורים של בתים לא חוקיים וזה וזה.

אוסאמה סעדי: אבל זה היה שנה שעברה.

אוסאמה סעדי: אם אני לוקח חייווה ד-חוסיין בעראבה אותו דבר.

אוסאמה סעדי: אם אני לוקח חייה אלג'ארביה, שבעראבה, שאתה מדבר על משעה 18:00 בערב עד 8:00 בבוקר כל יום, קבוע.

וליד טאהא: כולל בימים אלה?

אוסאמה סעדי: לא, אני מדבר על החודש שעבר.

אוסאמה סעדי: אז גם השיא היה גם בזה.

וליד טאהא: זה היה בכל היישובים.

אוסאמה סעדי: אז לכן אני אומר, דיברנו בחוץ, אמרת לי על דיר אל חלאט, שכונה בנצרת, ששיגעו אותך וגם רדיו נאס וכל התקשורת, הם שיגעו אותו.

אוסאמה סעדי: גם אנחנו שיגענו אותו כולנו.

אוסאמה סעדי: אבל זה ימים שלמים.

אוסאמה סעדי: לכן אני אומר, אנחנו רוצים תשובות.

אוסאמה סעדי: אל תתלו את זה.

אוסאמה סעדי: אם יש בעיה באספקת חשמל, אנחנו רוצים לדעת כדי למצוא חלופות.

אוסאמה סעדי: הנה, בנגב, התגברו ואמרתם על הנגב והם כבר יותר מתקדמים.

וליד טאהא: אז יכול להיות שצריך להעתיק את ההתנסות של יישובי רמת הגולן גם אלינו, להתחיל לרכוש כל רשות תרכוש חמישה גנרטורים ענקיים, לחלק את זה בכל המקומות בעיר וזהו, נסתדר עם גנרטורים.

וליד טאהא: ומי צריך חברת חשמל ו-"ווג'ראס"?

מופיד מרעי: נעשה כמו בנגב, אנרגיה סולרית.

וליד טאהא: כי אז גם יכול להיות שהרעש יכריח מישהו שיתחיל להסדיר את הסוגיה.

וליד טאהא: לא, לא את חברת חשמל, את הפוליטיקאים כמובן.

מופיד מרעי: רק לידיעה, יושב הראש, מי שאחראי על התשתית בתוך ישובים, ברגע שיש הסכם של היישוב עצמו, של הרשות המקומית, מול חברת חשמל, מי שאחראי על תקינות התשתית בתוך היישוב זה היישוב עצמו.

מופיד מרעי: לפעמים הוא לא מצליח לעמוד בזה, ואז יש בעיה.

וליד טאהא: מופיד, נחזור אליך בהמשך.

אוסאמה סעדי: לכן אדוני יושב הראש, רק לסיכום.

מופיד מרעי: יש לי הצעה רק אחת, יש לי הצעה.

וליד טאהא: תן לחבר הכנסת אוסאמה שהוא יסיים, הוא לא הפריע לך לפי מיטב זיכרוני.

מופיד מרעי: אבל הוא מפריע לך כל הזמן.

וליד טאהא: גם אני לא הפרעתי לך.

אוסאמה סעדי: אני ויושב הראש מסתדרים, זה בסדר מופיד.

אוסאמה סעדי: אני מבקש אדוני, קודם כל שבאמת, על העניין הזה של הניתוקים, אנחנו רוצים ניתוקים ביישובים הערביים.

אוסאמה סעדי: אל תתחמקו מזה.

אוסאמה סעדי: ואנחנו רוצים השוואות בין חודש ינואר 2021 לחודש ינואר 2022.

אוסאמה סעדי: תודה רבה.

וליד טאהא: תודה רבה חבר הכנסת אוסאמה סעדי.

וליד טאהא: עכשיו זכות הדיבור של ענבר, אלא אם כן את תוותרי לאימאן שמבקשת בגלל שהיא צריכה להיות - - -

ענבר בזק: יאללה.

וליד טאהא: אני רוצה להודות לך חברת הכנסת ענבר בזק.

וליד טאהא: אז אני נותן זכות דיבור לחברת הכנסת אימאן ח'טיב יאסין, בבקשה.

אימאן ח'טיב יאסין: בוקר טוב לכולם, חברים, חברות, כבוד היו"ר.

אימאן ח'טיב יאסין: הכבוד הוא שלי להיות נוכחת.

וליד טאהא: אהלן וסהלן.

אימאן ח'טיב יאסין: האמת, אני סומכת עליך כל הזמן שאתה כאן שומר על הדברים.

וליד טאהא: שומר סף.

אימאן ח'טיב יאסין: שומר סף במיוחד.

אימאן ח'טיב יאסין: לצערי, יש הרבה דיונים חשובים, אקוטיים ממש כמו הדיון הזה, שמתרחשים עכשיו גם בכספים וגם בחינוך ועוד מעט בבריאות, ואני חייבת להיות גם שם כחברת ועדה.

אימאן ח'טיב יאסין: אבל היה לי חשוב באמת לבוא היום וגם לפנות קודם ליושב הראש לקיים את הדיון הזה.

אימאן ח'טיב יאסין: אנחנו ראינו באמת מה שקרה השנה בקרה האחרונה, שהיה קור ממש קשה והיו ניתוקים והפסקות חשמל רצופות מעל ומעבר.

אימאן ח'טיב יאסין: אני גם חושבת שאף פעם לא היה כזה דבר.

אימאן ח'טיב יאסין: ימים רצופים.

אימאן ח'טיב יאסין: ימים רצופים, בקור, איך אומרים?

אימאן ח'טיב יאסין: קור כלבים?

אימאן ח'טיב יאסין: ככה אומרים?

אימאן ח'טיב יאסין: קור כלבים, ממש.

אימאן ח'טיב יאסין: ממש שאין אפשרות כאילו בלי שיהיה חימום בתוך הבית ולא לדבר על הטלפונים שקיבלנו גם על אנשים וילדים חולים שמחוברים למכשירי חמצן ולכל מיני מכשירים, שהיו בבהלה ובלגן מאוד גדול.

אימאן ח'טיב יאסין: אנחנו יודעים שאנחנו לא יכולים בלחיצת כפתור לפתור את כל הבעיה הזאת.

אימאן ח'טיב יאסין: אבל מה שקרה בחודש שעבר זה מחייב לא רק את הדיון הזה, זה מחייב תכנית שלמה מה אנחנו הולכים לעשות בנדון.

אימאן ח'טיב יאסין: כי זה יחזור על עצמו גם בחורף הבא וגם בקיץ הבא.

אימאן ח'טיב יאסין: אי אפשר להתעלם מהסוגיה ואין ספק שזה קשור קשר ישיר לכל הנושא של תכנון ובנייה.

אימאן ח'טיב יאסין: לכל הנושא של איך רשויות המדינה מסתכלות על החברה הערבית ולוקחות אותן בחשבון או לא לוקחות אותן בחשבון.

אימאן ח'טיב יאסין: וגם אני לא רוצה לשחרר מאחריות את כל מי שנמצא בתפקיד, החל מראש רשות, מהנדס, חבר כנסת, כל אדם שנמצא בתפקיד שלו.

אימאן ח'טיב יאסין: גם אנשי מקצוע שנמצאים בחברת החשמל, במקומות אחרים, שצריכים לסייע.

אימאן ח'טיב יאסין: אני חוזרת בי, לא לסייע, לקחת אחריות על הסוגיה הזאת ולתת תכנית שלמה שנתחיל לעבוד עליה לקראת התקציב הבא ולמצוא את המשאבים ואת הפתרונות הרלוונטיים כדי באמת לצאת מהברוך הזה.

אימאן ח'טיב יאסין: אי אפשר בעידן כזה, במדינה שמחשיבה את עצמה מהמפותחות בעולם, שבתים 10 ימים ו-12 ו-13 ימים נשארים בלי חשמל.

אימאן ח'טיב יאסין: חשמל זה היום אוכל, זה להתקלח, להתרחץ, להיות מחובר למכשיר הנשמה.

אימאן ח'טיב יאסין: עברו הזמנים שאנחנו יכולים להביא עצים ולהתחמם.

אימאן ח'טיב יאסין: וראינו גם כמה טראגיות, אנשים שנהרגו בגלל שאין להם אפשרות להתחמם בחשמל והשתמשו באלטרנטיבות אחרות.

אימאן ח'טיב יאסין: אפשר להגיד ככה, בסופו של יום - - -

אורן הלמן: אפשר הכל, אבל - - -

אימאן ח'טיב יאסין: בסופו של יום, לא, לא, סליחה.

אימאן ח'טיב יאסין: אני לא מפריעה לך כשאתה תדבר.

וליד טאהא: אורן, תן לחברת הכנסת להגיד את כל מה שהיא רוצה.

אימאן ח'טיב יאסין: בסופו של יום, אני רוצה - - -

אוסאמה סעדי: אורן, למה?

אוסאמה סעדי: ההורים בבית צפאפא לא בגלל זה?

אורן הלמן: אבל אם מאשימים אותנו בזה - - -

וליד טאהא: לא, זה לא במקום.

אימאן ח'טיב יאסין: לא, אני לא מאשימה.

אימאן ח'טיב יאסין: אני מאשימה את הממשלה.

וליד טאהא: אני דווקא מאשים את המדיניות הרשמית, לא את חברת חשמל.

אימאן ח'טיב יאסין: אני דיברתי על רשויות הממשלה.

וליד טאהא: זה פשע פוליטי שהתרחש במדינת ישראל לדורותיהן של כל הממשלות.

אוסאמה סעדי: ג'דיידה מכר, האיש ואשתו, בעל ואשתו בג'דיידה מכר, משפחה.

אימאן ח'טיב יאסין: נכון.

אימאן ח'טיב יאסין: לא מזמן גם היה משהו בשאהור שם, לא רק בג'דיידה מכר.

וליד טאהא: זה לא מכוון, לא.

אימאן ח'טיב יאסין: זה לא פעם ראשונה.

אימאן ח'טיב יאסין: וכנראה, אם המצב יישאר ככה, זה לא יהיה פעם אחרונה.

וליד טאהא: נכון.

אימאן ח'טיב יאסין: והשאלה, אם אנחנו נמשיך לשבת כאן ולדבר את הדברים או שנגיד שהגיע הזמן להתחיל לחשוב על תכנית ולראות כל אחד ואחת מהמקום שלו מה חלקו בתכנית הזאת.

אימאן ח'טיב יאסין: ואיך להוציא אותה אחר כך מהמקום של התכנון לפעולה.

אימאן ח'טיב יאסין: ואני באמת מתנצלת שאני חייבת לצאת.

אימאן ח'טיב יאסין: אני סומכת על החברים כאן באמת וגם על חברת החשמל, למרות כל האתגרים, שתביאו ותציעו לפחות את הפתרונות המקצועיים ואחר כך אנחנו נראה איך אנחנו יכולים להשתמש בכוח שלנו כחברי כנסת ולדחוף, שפתרונות אלו יהיו מחוץ לנייר, בשטח.

אימאן ח'טיב יאסין: תודה רבה כבודו.

וליד טאהא: תודה רבה חברת הכנסת אימאן ח'טיב יאסין.

וליד טאהא: אני רוצה כהערה לומר, אני לפחות, וגם אימאן באמת יזמה ופנתה אליי, ביקשה גם את הדיון.

וליד טאהא: אנחנו לא באים לחפש אשמים.

וליד טאהא: במיוחד לא את חברת החשמל.

וליד טאהא: לי יש דעה מוצקה שיש פה פשע שממשלות ישראל לדורותיהן עשו אותו כלפי החברה הערבית בכל הקשור לחיבורי חשמל.

וליד טאהא: הם השתמשו בדבר זה ככלי ענישה קולקטיבי, וקיוו שבאמצעותו הם יכופפו את האנשים עד כדי זה לבוא לזחול אליהם.

וליד טאהא: אז הפשע הזה צריך להסתיים.

וליד טאהא: זה נושא שבגינו מעמידים אנשים לבתי דין בין לאומיים.

וליד טאהא: וצריכים להתייחס לסוגיה הזאת אחרת.

וליד טאהא: ואני מדבר על עשרות אלפי בתים שהמדינה לא מנהלת נגדם כלום.

וליד טאהא: כלום.

וליד טאהא: לא שהם טוענים נגדם לא בבתי משפט, בשום מקום.

וליד טאהא: רק לא רוצים לחבר אותם לחשמל.

וליד טאהא: אז מכאן גם, אני מבקש לא לענות בסגנון של להתגונן.

וליד טאהא: אני רוצה תשובות מקצועיות באמת.

וליד טאהא: מה אנחנו הולכים לעשות, גם כחברת חשמל, כדי להקטין הישנות הדברים בשנה הבאה, אולי בגל הקור הקרוב, אני לא יודע.

וליד טאהא: על כן, זה לא אישי.

וליד טאהא: זה לא מופנה לא נגד סמנכ"ל ולא מנכ"ל ולא חברת חשמל.

וליד טאהא: יש תחושות מאוד קשות ובצדק, של מי שסובלים מהנושא הזה.

וליד טאהא: חברת הכנסת ענבר בזק, אני רוצה להודות א' שנתת לאימאן לדבר.

וליד טאהא: וגם לחכות לי בסבלנות שאסיים את הדברים שלי.

וליד טאהא: בבקשה.

ענבר בזק: הכל בסדר.

ענבר בזק: אתה אמרת דברים חשובים וקודם כל, באמת תודה גם על הדיון המאוד חשוב הזה וגם על הדברים שאמרת.

ענבר בזק: כולם פה, כל מי שדיבר לפניי באמת אמר מספרים ודיבר על המצוקה.

ענבר בזק: אני רוצה לתת סיפור אחד ברשותכם.

ענבר בזק: שיחת טלפון שקיבלתי ביום שישי שעבר מאום אל פחם, מאבא של אחמד מוסטפא עבד אל ראוף מוחמיד.

ענבר בזק: בחור צעיר, חולה, נכה שמחובר למכונת הנשמה.

ענבר בזק: וההורים מספרים שכל כמה שעות יש הפסקת חשמל של כמה דקות והם בחרדה אמיתית שהילד זקוק למכונת הנשמה.

ענבר בזק: כמו שאמרה פה גם חברת הכנסת ח'טיב יאסין, יש הרבה סיפורים כאלה.

ענבר בזק: זה פשוט כששומעים את השם וכשמדברים עם המשפחה ושומעים מקרה בודד, זה פתאום הופך את זה למוחשי.

ענבר בזק: ואנחנו מדברים, אמר חבר הכנסת סעדי, 150,000 בתים שלא מחוברים לחשמל, אז כששומעים סיפור אחד בודד ומבינים שיש כנראה עשרות אלפים כאלה של אנשים שהחיים שלהם תלויים בחשמל והם חיים בחרדה יום יומית.

ענבר בזק: זה לא רק לשבת לילה שלם ולקפוא מקור.

ענבר בזק: זה תינוקות שיכולים למות.

ענבר בזק: זה אנשים, קשישים או חולים שמחוברים לחשמל אז זה ברור, אין לי ספק שכל מי שיושב פה בחדר מבין את דחיפות הטיפול בעניין הזה.

ענבר בזק: אני רוצה לציין לטובה את חברת חשמל.

ענבר בזק: ברגע שקיבלתי את הטלפון הזה, אני פניתי ישירות לשרת האנרגיה, לשרה קארין אלהרר, תוך פחות משעה כבר קיבלתי תשובה שחברת חשמל יצרה קשר עם המשפחה.

ענבר בזק: פנו אליהם, טיפלו.

ענבר בזק: אתמול, אגב, עשיתי follow up, התקשרתי לבדוק.

ענבר בזק: המשפחה אמרה שמאז שחברת חשמל טיפלה אין הפסקות חשמל.

ענבר בזק: אבל ברור שאם אנחנו עכשיו לוקחים את המקרה הבודד הזה, אי אפשר לפעול בצורה כזאת פרטנית.

ענבר בזק: וחייב להיות פתרון.

ענבר בזק: ואנחנו צריכים לדאוג לפתרון בטווח המיידי ופתרון בטווח הארוך.

ענבר בזק: אז אני מחזקת את מה שאמר חבר הכנסת מופיד מרעי, על הפתרון מיידי של לספק גנרטורים, מגברי מתח, כל מה שאפשר כרגע.

ענבר בזק: לעשות מיפוי ברשויות איפה נמצאים אותם בתים שיש אנשים חולים, אנשים שזקוקים לחמצן, תינוקות.

ענבר בזק: איפה יש את המקומות האלה שאנחנו חייבים כרגע עכשיו למצוא פתרון כדי שאנשים לא ימותו.

ענבר בזק: ככה זה פשוט.

ענבר בזק: לראות איך המדינה גם עוזרת לרשויות.

ענבר בזק: לא לכל הרשויות יש את היכולת לתקצב את זה.

ענבר בזק: בטווח הארוך אני הייתי מצפה מהדיון בוועדה זה שנקבע גם לוחות זמנים ויעדים.

ענבר בזק: יעדים לחברת חשמל ויעדים לוועדות המחוזיות ולמוסדות התכנון גם שייתנו עדיפות.

ענבר בזק: להגיד תוך כמה זמן.

ענבר בזק: הרבה מספרים פה נאמרו.

ענבר בזק: תוך כמה זמן אנחנו מגיעים למצב שאם היום דיברנו על ישובים ש-60% לא מחוברים לחשמל, עד מתי אנחנו מדברים על ירידה ל-30% ועד מתי 0%.

ענבר בזק: ממש לבוא עם יעדים.

ענבר בזק: גם לוועדות, גם לחברת חשמל - כדי שיהיה משהו קונקרטי שאנחנו נוכל לבוא ולמדוד.

ענבר בזק: אני סומכת עליך, יושב ראש הוועדה, שתקבע דיון המשך בתקופה הקרובה ואנחנו נמדוד את זה.

ענבר בזק: כי זה בסדר לשבת פה ולדבר.

ענבר בזק: אבל אנחנו צריכים לוודא שהדברים באמת קורים, כי בסוף מדובר בחיי אדם.

ענבר בזק: אז תודה רבה על זכות הדיבור.

וליד טאהא: אני רוצה להודות לך מאוד, חברת הכנסת ענבר בזק.

וליד טאהא: תודה רבה באמת.

וליד טאהא: חבר הכנסת בני בגין, בבקשה.

זאב בנימין בגין: תודה לך אדוני יושב הראש.

זאב בנימין בגין: היות שהדברים נרשמים, אז אני מבקש אדוני להסתייג מדבריך הכלליים על ממשלות ישראל לדורותיהם והביטויים הקשים שהשתמשת בהם.

וליד טאהא: כן, הפרוטוקול רושם, תסתייג, בבקשה.

זאב בנימין בגין: הביטויים הקשים והלא מוצדקים שהשתמשת בהם.

זאב בנימין בגין: לחלק מממשלות ישראל בעבר התנגדתי, הייתי באופוזיציה.

זאב בנימין בגין: אם כאן בכנסת או מחוץ לכנסת.

זאב בנימין בגין: אבל אני מציע שנטפל בבעיה הזאת כפי שהיא ולא נפליג למחוזות שאין להם הצדקה מעשית, כאילו העדר החיבורים לחשמל נוגעים - - -

וליד טאהא: תלוי איפה אתה נמצא בתוך הבעיה, חבר הכנסת בני בגין ואתה באמת לא נמצא, אז אני מבין אותך.

זאב בנימין בגין: אני לא הבנתי אותך.

וליד טאהא: תלוי איפה אתה ממוקם מבחינת הבעיה עצמה.

וליד טאהא: אתה לא ממוקם בתוך הבעיה, על כן אתה מרגיש איך שאתה מרגיש.

וליד טאהא: בכל מקרה, הערותיך נרשמו בפרוטוקול והכל בסדר.

זאב בנימין בגין: תודה.

זאב בנימין בגין: אני חושב שגם כדאי שאנחנו נפעל לאו דווקא על פי רגשות, כי הם עלולים לסחוב אותנו למקומות שאני חושב שהם לא מוצדקים, לא נכונים והם מערפלים את הדיון.

זאב בנימין בגין: אני לפני שאני אומר דברים, הייתי באמת מבקש את הנתונים ואת ההסברים מה קרה בחורף 2022 או 2021, כאשר התופעה התחילה, לעומת שנים קודמות.

זאב בנימין בגין: כי אני לא זוכר שהעלו בוועדה או בציבור עוצמה כזאת של הפסקות חשמל.

זאב בנימין בגין: אז אני מבקש לדחות את דבריי העיקריים, אם יהיו לי, לאחר ההסברים של חברת החשמל.

וליד טאהא: יש לך נתונים בטאבלט מולך על אחוזים.

זאב בנימין בגין: לא, צריך להבין מאין צומחות הרגליים האלה.

זאב בנימין בגין: הנתונים הם נתונים.

זאב בנימין בגין: עכשיו צריך גם הסבר.

זאב בנימין בגין: אני אזכיר בכל זאת במשפט וחצי.

זאב בנימין בגין: היה כאן אורן הלמן בדיונים לגבי חוק החשמל, זה לא מזמן.

זאב בנימין בגין: והביע את דעתה של חברת החשמל.

זאב בנימין בגין: תאפשרו לנו, אז אנחנו נחבר כל בית.

וליד טאהא: נכון.

זאב בנימין בגין: כי העדר החיבורים מטריד גם אותם.

וליד טאהא: ברור.

זאב בנימין בגין: וגורם גם להם לקשיים, מלבד הגישה כמובן.

וליד טאהא: על כן טענתי שהנושא פוליטי, לא קשור לחברת החשמל.

זאב בנימין בגין: לא, בסדר, נו.

וליד טאהא: ולא אהבת את זה.

זאב בנימין בגין: טוב, בבעיה הפוליטית עסקנו לפני כחודשיים שלושה.

זאב בנימין בגין: אישרנו חוק.

זאב בנימין בגין: הוא ברור או חשבתי שהוא ברור ויישובים שאין בהם תכנית אפילו כוללנית, אז יש קושי מסוים, נכון, לחבר בתים לחשמל.

זאב בנימין בגין: זה החוק שקיבלנו.

זאב בנימין בגין: אבל הייתי באמת רוצה להימנע מהערה לפני שאני מנסה יחד עם החברים מחברת החשמל להבין את התופעה.

זאב בנימין בגין: את הסיבות.

זאב בנימין בגין: תודה אדוני יושב הראש.

וליד טאהא: תודה רבה חבר הכנסת בני בגין.

וליד טאהא: חבר הכנסת עלי סלאלחה.

עלי סלאלחה: שלום חברים, שלום לכולם, שלום אורן, יושב הראש.

עלי סלאלחה: החשמל הוא ברכה.

עלי סלאלחה: זה שאנחנו לא מחברים את כל אנשים היא הופכת להיות סכנה.

עלי סלאלחה: למה לא מחברים את כל הבתים?

עלי סלאלחה: החלטות פוליטיות בשביל למנוע מאנשים לבנות "כביכול" בנייה לא חוקית.

עלי סלאלחה: לו הייתה מדינת ישראל מרשה לערבים ואחרים להרחיב את תכניות המתאר, כהוגן ולפי גודל האוכלוסייה, אז כולם היו רוצים לבנות לפי החוק.

עלי סלאלחה: אף אחד לא רוצה להיות עבריין.

עלי סלאלחה: אבל לצערנו הרב, אני קורא פה יותר מ-1,000 חיבורים שהם פיראטיים, שעלולים לסכן את המשפחות, הילדים ואת כולם.

עלי סלאלחה: ולכן חברים, אני חושב שיש מקום במדינת ישראל שמגדירה את עצמה מדינה דמוקרטית, הומנית וכל הדברים היפים האלה, לחזור בה.

עלי סלאלחה: לאפשר חיבור חשמל לכולם.

עלי סלאלחה: לכולם.

עלי סלאלחה: שיקבלו את זה בהיותו מצרך בסיסי.

עלי סלאלחה: ולצאת מכל הסיפור, להרחיב את תכניות המתאר, להתייחס לאוכלוסייה המוחלשת ביחס הולם.

עלי סלאלחה: ואם אני רוצה לקחת את בית ג'אן לדוגמה, יותר מ-60 שנה תכנית המתאר שלה לא הורחבה.

עלי סלאלחה: והחייל המשוחרר שרק סיים את השירות שלו ורוצה לבנות בית ולא מצא לו שיכון והמדינה לא עזרה לו, אז הוא הלך לחלקת האדמה של אבא שלו, רשומה בטאבו, שהיא רחוקה אולי מטר או שניים מתכנית המתאר, ובנה.

עלי סלאלחה: מה, הוא פשע?

עלי סלאלחה: הוא פשע?

עלי סלאלחה: הוא לא עשה כלום.

עלי סלאלחה: הוא רוצה לחיות כמו כל אחד ואחת במדינת ישראל.

עלי סלאלחה: ולכן זה לא פייר, זה לא טוב.

עלי סלאלחה: אני אישית יחד עם כל ה-כואב להם, דורשים לאפשר לחברת החשמל לחבר את כל האנשים האלה לחיבור תקני שלא יסכן אף אחד.

עלי סלאלחה: לא ילד ולא אישה ולא זקן ולא בן אדם שבסך הכל, בסך הכל רוצה ליהנות מהחיים.

עלי סלאלחה: והחיים, חברים, קצרים.

עלי סלאלחה: כולנו ביום אחד נעזוב את העולם הזה ונלך לעולמנו.

עלי סלאלחה: תודה רבה.

וליד טאהא: תודה רבה חבר הכנסת עלי סלאלחה.

וליד טאהא: לפני שאני נותן לך, אורן, רוצה לעבור לזום, לדבר עם ד"ר סמיר מחמיד, ראש עיריית אום אל פחם.

וליד טאהא: סמיר, שומע אותנו?

מחמיד סמיר: שומע, סלאם עליכום.

וליד טאהא: סלאם.

וליד טאהא: בבקשה.

מחמיד סמיר: קודם כל, אנחנו עברנו בתקופה האחרונה מצב שאני חושב במאה ה-21 אם אני אספר לכם שאום אל פחם עברה אף אחד לא יאמין.

מחמיד סמיר: עם כל הכבוד, לא היה חשמל בשכונות שלמות בעיר.

מחמיד סמיר: גם בביתי, אבל מה ביתי לעומת בתים אחרים של אנשים קשיי יום.

מחמיד סמיר: אזורים שלמים בעיר.

מחמיד סמיר: אום אל פחם היא עיר ואם במדינת ישראל, דרך אגב, 60,000 תושבים.

מחמיד סמיר: לא היה חשמל חבר'ה.

מחמיד סמיר: בסוף, כשאני מדבר עם אחראי לוגיסטיקה אז הוא אומר לי אתה מאשים אותי בקונספירציה?

מחמיד סמיר: אמרתי לו תשמע, הבן אדם הפשוט, התושב הפשוט, מבחינתו כנראה יש הכוונת עומסים וקל לכם להוריד את השלטר מעל אזורים באום אל פחם.

מחמיד סמיר: ככה אני צריך לחשוב, לתומי או לא לתומי.

מחמיד סמיר: עכשיו, הבעיות של עומס חשמל ידועות לא מהיום, לא מאתמול, לא משלשום.

מחמיד סמיר: אבל השנה זה כבר עבר כל גבול.

מחמיד סמיר: זה אזור שכל אום אל פחם היו הפסקות, באזור עין אל ווסטא איפה שאני גר.

מחמיד סמיר: באזור ברעלה, באזור סלאח א-דין.

מחמיד סמיר: היה ניתוקים.

מחמיד סמיר: בסקאנבר, עין נאבי, עין קטיני.

מחמיד סמיר: כלומר, אזורים נרחבים בעיר.

מחמיד סמיר: ובסוף חברת חשמל מוציאה הודעה אל העיתונות, שכלומר היא מכוונת בואו תלחצו בדרך זו או אחרת על הממשלה כדי להתיר חיבורי חשמל.

מחמיד סמיר: כך אני מבין את זה.

מחמיד סמיר: יכול להיות שאני בור הארץ, אבל כך אני מבין את אותה הודעה לעיתונות של חברת החשמל.

מחמיד סמיר: מכאן צריכים לתת פתרון ויפה שעה אחת קודם, בכל נושא של חיבורי בתים.

מחמיד סמיר: אני עכשיו, אני כאן, אבל יש עוד דיון עם ועדת תכנון ובנייה, עם הוועדה המחוזית והם שם רוצים, הם נותנים את הטון לגבי חיבורי חשמל.

מחמיד סמיר: ואז אומרים חלק מהבתים שנושקים למי עמי לא יחוברו לחשמל.

מחמיד סמיר: אז חבר'ה, עם כל הכבוד, אם אנחנו משטר צבאי, תגידו לנו 'אנחנו משטר צבאי' ואז נחזור - - (הפרעות בשידור הזום).

מחמיד סמיר: אני מניח שאם אנחנו נמצאים במדינה דמוקרטית אנחנו נמצאים במדינה שהיא צריכה לתת מענה לכל אזרחיה.

מחמיד סמיר: זה לא מה שקורה היום.

מחמיד סמיר: אין מענה לכל אזרחי המדינה בכל מה שקשור, הממשלה והמדינה לא נותנת חיבורי חשמל מצד אחד ומצד שני חברת החשמל מתעללת בתושב הפשוט.

מחמיד סמיר: הבן אדם שמשלם לחברת החשמל ובסיכומו של יום הוא לא מקבל את השירות שצריך לקבל.

וליד טאהא: תודה רבה ד"ר סמיר מחמיד, ראש עיריית אום אל פחם.

וליד טאהא: הודא אבו עבייד איתנו?

וליד טאהא: פורום דו קיום בנגב.

וליד טאהא: הודא?

הודא אבו עבייד: מרחבא.

וליד טאהא: יעטיכ אלעאפייה (תרגום מערבית: אללה ייתן לך בריאות).

הודא אבו עבייד: סלאמת.

הודא אבו עבייד: שמי הודא אבו עבייד, אני מהפורום לדו קיום בנגב.

הודא אבו עבייד: אני רציתי לבקש לדבר מאחר ואני בעצמי חווה את ניתוקי החשמל האלה.

וליד טאהא: איפה את גרה, הודא?

הודא אבו עבייד: אני גרה בלקיה.

הודא אבו עבייד: ישוב בנגב, מוסדר.

הודא אבו עבייד: אמור להיות חשמל.

הודא אבו עבייד: הכל אמור להיות, כביכול.

וליד טאהא: יש לנו נתונים על לקיה פה ברשימה?

וליד טאהא: בוא נראה את לקיה.

וליד טאהא: סליחה שאני קוטע אותך.

וליד טאהא: נתונים מזעזעים על לקיה.

וליד טאהא: לפי הנתונים 75% כאילו החיבורים שלהם לא מוסדרים.

וליד טאהא: כן, תמשיכי הודא.

הודא אבו עבייד: נכון.

הודא אבו עבייד: אז מה שרציתי להגיד שאנחנו כל השנים בעבר תמיד סבלנו במיוחד בתקופת החורף, דצמבר וינואר.

הודא אבו עבייד: תמיד יש ניתוקי חשמל.

הודא אבו עבייד: זה לא חדש.

הודא אבו עבייד: אבל השנה זה היה בלתי נסבל.

הודא אבו עבייד: ארבעה ימים ברצף.

הודא אבו עבייד: ואי אפשר לנתק את זה מהמצב בנגב של האירועים שקרו לאחרונה.

הודא אבו עבייד: זאת אומרת, אי אפשר לעשות את הניתוק הזה, כי אנחנו ראינו את זה מיד יום אחרי ההפגנה שהייתה בסעווה ב-13 בינואר.

הודא אבו עבייד: ב-14 כבר היה ניתוק וה-15, 16 וה-17 אצלי בבית לא היה חשמל.

קריאה: מה הקשר?

הודא אבו עבייד: שחברת החשמל לא באה לתקן.

וליד טאהא: הודא, חלק מחברי הכנסת שואלים מה הקשר?

הודא אבו עבייד: התייחסתם לזה ומה הקשר.

וליד טאהא: שנייה, אני אתן לך כמובן.

וליד טאהא: רק אורן מבין ואני הייתי בקשר עם אורן ועם השרה ועם כולם.

וליד טאהא: אז היו מי שטענו ואמרו כמוקדנים של חברת החשמל שאין להם אישור מהמשטרה להיכנס ליישוב כדי לתקן את התקלה.

וליד טאהא: ועל כן יש קשר למה שאומרת.

וליד טאהא: עזבי עכשיו כמה זה היה מדויק, כמה זה לא היה מדויק.

וליד טאהא: כמה המוקדנית דיברה בשמה, כמה דיברה בשם מישהו.

וליד טאהא: זה היה, זה התגלגל, הודעות התגלגלו.

ענבר בזק: זה הגיוני מה שאתה אומר, כי אני מכירה מקרה כזה גם במשגב, באירועים של מאי, שהיה איזה עמוד חשמל תקול, שלא התקרבו אליי כי פחדו.

ענבר בזק: זאת אומרת, זה לא כאיזה שהיא נקמה או רצון - - -

וליד טאהא: כן, לא, פה נטען שאין להם אישור להיכנס.

וליד טאהא: ואז המשטרה טענה שהיא בכלל, בכלל אין כזה דבר.

וליד טאהא: אבל לא משנה.

אורן הלמן: אני אסביר בהמשך, אני אסביר את זה.

זאב בנימין בגין: הרמז היה שמדובר בענישה.

ענבר בזק: בנקמה.

זאב בנימין בגין: אז אני מציע, עוד פעם,

ענבר בזק: גם, אני לא מרגישה בנוח.

זאב בנימין בגין: להיזהר בזה.

וליד טאהא: חבר הכנסת בני בגין, אתה הצעת הרבה דברים.

וליד טאהא: אנשים יגידו מה הם חושבים.

וליד טאהא: תמשיכי הודא.

זאב בנימין בגין: אני מביע את דעתי כחבר הכנסת.

ענבר בזק: אני מסכימה עם בגין.

הודא אבו עבייד: קשה מאוד לנתק את זה מהמציאות שבה אנחנו חיים.

ענבר בזק: רגע, אני רוצה באמת לבקש, אנחנו כולנו פה בכוונות באמת טובות.

ענבר בזק: בכוונות של לשפר את המציאות.

ענבר בזק: ואני מבינה, כמו שחבר הכנסת בגין קפץ, גם אני קפצתי.

ענבר בזק: לנסות לרמוז שדברים נעשים במזיד או בכוונה או במטרה להעניש זה פשוט לא נראה לי ראוי.

ענבר בזק: יש קשיים, יש תקלות בחשמל, אנחנו כולנו יודעים את זה.

ענבר בזק: בואו נצא מלכתחילה מנקודת הנחה בדיון הזה שאף אחד לא עושה דברים במזיד, אלא אם יש מצב ביטחוני שמקשה על הגעה של מתקנים, אפשר להבין את זה.

ענבר בזק: אבל זה לא כענישה, זה לא בקטע שבאים לפגוע במישהו בצורה מכוונת.

וליד טאהא: בבקשה, הודא.

הודא אבו עבייד: אני אוסיף ואני אגיד שבתקופה שהייתה הסערה, בימים שהייתה סערה, אצלנו לא היה חשמל.

הודא אבו עבייד: עוד פעם, אני גרה בלקיה, ישוב מוסדר, חוקי.

הודא אבו עבייד: נוסעים בכביש 60 מבאר שבע עד למעבר מיתר.

הודא אבו עבייד: מסתכלים ימינה ושמאלה, היישובים היהודים מוארים, היישובים הערבים לא מוארים.

ענבר בזק: אבל זה קשור לתשתיות.

וליד טאהא: אבל ניתן לה להשלים, חברת הכנסת ענבר.

וליד טאהא: אני מכיר את התסכול.

וליד טאהא: אני מכיר את ההרגשות, אז בואו לא נתנגש גם עם מה שאנשים - - -

הודא אבו עבייד: יש נטייה אצל חברת החשמל להסיט את העומסים לכיוונים אחרים, לאוכלוסיות שפשוט אוכלוסיות מוחלשות שפשוט שותקות ולא מרימות את הקול.

הודא אבו עבייד: וחברת חשמל יודעת טוב מאוד איך היא עושה את זה.

הודא אבו עבייד: סליחה שאני אומרת את זה בכזאת בוטות, אבל זה כבר משהו שאי אפשר לשתוק.

הודא אבו עבייד: אי אפשר להעלים עין ולהגיד זה לא מכוון או זה לא קורה.

הודא אבו עבייד: זה קורה, אנחנו חווים את זה ואנחנו רואים את זה.

הודא אבו עבייד: יש לנו עיניים, אנחנו חיים.

הודא אבו עבייד: בקור של הנגב בלילות.

אורן הלמן: זה לא נכון.

ענבר בזק: זה פשוט לא נכון.

הודא אבו עבייד: אתם יכולים להגיד מה שבא לכם.

אורן הלמן: אני פשוט מנומס.

וליד טאהא: אורן, אתה גם תמשיך להיות מנומס.

וליד טאהא: אנשים יגידו מה הם חושבים, בסדר?

הודא אבו עבייד: אתם יכולים להגיד מה שבא לכם להצדיק את ההתנהלות.

ענבר בזק: לא, אז שיהיה ברור שזה תחושות ומחשבות ולא מציאות.

וליד טאהא: חברת הכנסת ענבר, היא אומרת מה היא חושבת.

ענבר בזק: אבל זו לא המציאות.

הודא אבו עבייד: זו המציאות שאנחנו חיים.

הודא אבו עבייד: אתם לא חיים את המציאות הזאת, זה אומר שאתם במציאות אחרת.

וליד טאהא: בסדר, אף אחד לא יודע מהי המציאות.

וליד טאהא: יש מציאות עגומה, זה אנחנו יודעים.

וליד טאהא: תמשיכי.

הודא אבו עבייד: זו המציאות שבה אנחנו חיים.

הודא אבו עבייד: ואם גברתי לא חיה את המציאות הזאת, זה אומר שאת חיה פשוט במקום אחר שהוא לא המציאות שלנו.

וליד טאהא: היא דווקא קרובה למציאות הזאת.

הודא אבו עבייד: בנוסף לזה, אנחנו בפורום לדו קיום יחד עם האגודה לזכויות האזרח פנינו לחברת החשמל.

הודא אבו עבייד: עוד לא קיבלנו תשובה.

הודא אבו עבייד: אני מאוד רוצה לקבל את התשובה.

וליד טאהא: פניתם לגבי הטענה הספציפית שהעלית?

וליד טאהא: או בכלל על ההפסקות?

וליד טאהא: על מה פניתם?

הודא אבו עבייד: בכלל על ההפסקות.

הודא אבו עבייד: אנחנו פנינו בכלל על ההפסקות.

הודא אבו עבייד: אנחנו עושים תיעודים של כמה הפסקות נעשות ביישובים בנגב.

הודא אבו עבייד: אנחנו נמשיך לעקוב אחרי זה.

הודא אבו עבייד: תודה.

הודא אבו עבייד: אני שוב רוצה להודות לכבוד היושב ראש על הדיון המאוד חשוב הזה שפוגע לנו ביום יום בחיים היום יומיים שלנו.

הודא אבו עבייד: פשוט למצוא את עצמך מנותק מכל העולם.

הודא אבו עבייד: אתה לא יודע לא לעבוד, מים חמים אין בבית.

הודא אבו עבייד: זה כאילו מציאות שאי אפשר לחיות בה בשנת 2022.

הודא אבו עבייד: תודה.

וליד טאהא: הודא אבו עבייד, אני מאוד מודה לך.

וליד טאהא: אני מכיר גם את הרגשות.

וליד טאהא: אני מכיר את התסכולים של האנשים, שמעתי את זה.

וליד טאהא: תוך כדי היו לנו דיונים גם עם השרה קארין אלהרר, גם עם חברת החשמל, עם המנכ"ל, עם הסמנכ"ל.

וליד טאהא: עם ממלא מקום הסמנכ"ל ועם עוד גורמים.

וליד טאהא: יש פה סוגיה שמעוררת רגשות מעורבים.

וליד טאהא: אנחנו, איך אמרתי?

וליד טאהא: אני באופן אישי לא מחפש אשמים.

וליד טאהא: יש לי את האשם.

וליד טאהא: אני גיליתי אותו מזמן.

וליד טאהא: יחד עם זאת, אנחנו צריכים להיערך אחרת למצבים האלה, כי משהו שזלג מגדר הסביר קרה השנה.

וליד טאהא: על כן אנחנו לא בעמדה של להתגונן.

וליד טאהא: אם נתגונן זה אומר אנחנו לא מתכננים מהלכים שימנעו זאת בהמשך, בעתיד.

וליד טאהא: אני ארצה לתת, לפני שאני עובר לשאר האנשים שמבקשים דיבור בזום, אורן הלמן, סמנכ"ל בחברת החשמל.

וליד טאהא: אורן, בבקשה.

וליד טאהא: תנסה להיות, אל תענה ברגישות גם אתה, כמוני, כפי שהאשים אותי חבר הכנסת בני בגין.

וליד טאהא: שלא נכתוב הערה לפרוטוקול נגדך.

וליד טאהא: בבקשה.

אורן הלמן: קודם כל, נמצא איתי פה גם משה כהן, שהוא ממלא מקום סמנכ"ל שירותי רשת והוא ירחיב בנושאים מסוימים.

אורן הלמן: אבל אני רוצה להתייחס קודם כל לשלושה דברים: אם הייתי יכול לסכם את הדיון, הייתי אומר מה שעלי אמר.

אורן הלמן: מאז שנכנסתי לתפקיד, לפני בערך 10 שנים, המשימה הראשונה שקיבלתי הייתה לתקן את חוק התכנון והבנייה, כך שתהיה הפרדה מוחלטת בין טופס 4 והיתר בנייה לבין חיבור לחשמל.

אורן הלמן: זה דבר שאנחנו עובדים עליו, כולל גם שיחות עם המון המון חברי כנסת לאורך השנים.

אורן הלמן: וגם ניסוח אפילו של הצעות חוק שניסינו לשדל על מנת שיעבירו אותם.

אורן הלמן: ולא הצלחנו, לצערי הרב.

אורן הלמן: זה הדבר הראשון.

אורן הלמן: הדבר השני שאני חייב התייחסות לג'ידא רינאוי זועבי, שדיברה על נתונים מזעזעים היא אמרה, של העסקת עובדים מהציבור הערבי בחברת חשמל.

אורן הלמן: 443 עובדים בחברת החשמל שהם 4.5% and counting מה שנקרא.

אורן הלמן: זה ממש לא מזעזע.

אורן הלמן: אנחנו חושבים ורוצים שיהיו יותר.

אורן הלמן: אנחנו עובדים עם מרים קאבהה שהיא נציבת שוויון הזדמנויות בעבודה כדי להגדיל את הכמות הזאת.

אורן הלמן: אנחנו גם פונים לציבור הערבי ומבקשים ויש לנו גם מנהלים בכירים, ביניהם גם מנהל אגף, סגן מנהל אגף, מנהל מוקדים, שהם מהציבור הערבי.

אורן הלמן: לא רוצה להיכנס לזה, כי לא בגלל זה הם נבחרו.

אורן הלמן: אבל מזעזע זה לא.

ענבר בזק: 4.5, הם מהווים 20% מהאכלוסייה, זה נתון די נמוך.

אורן הלמן: אין בעיה.

ענבר בזק: וטוב שאתם פועלים להעלות את זה.

אורן הלמן: בוודאי שאנחנו פועלים להעלות את זה.

ענבר בזק: זה באמת נמוך יחסית.

אורן הלמן: מאה אחוז, אבל זה לא מזעזע.

אורן הלמן: ואם תשווי אותנו לחברות ממשלתיות אחרות, אז אני מניח שממש לא תזדעזעי.

אורן הלמן: בסדר?

אורן הלמן: לצערי רב.

וליד טאהא: לא שזה מנחם, אורן.

אורן הלמן: מאה אחוז.

וליד טאהא: לא שזה מנחם להשוות אותו.

וליד טאהא: האחוז הוא נמוך ובצדק אמרה חברת הכנסת ג'ידא.

ענבר בזק: אבל יש ממשלת שינוי ואנחנו עושים דברים לשנות ויש היום לראשונה מפלגה ערבית בקואליציה.

וליד טאהא: לצערנו זה מתקדם מאוד רע, בכל המוסדות.

וליד טאהא: כן, בכל התחומים.

ענבר בזק: אנחנו במגמת שיפור, זה העיקר.

זאב בנימין בגין: אבקש, יושב הראש, לעדכן שחברת הכנסת ג'ידא זועבי הגישה הצעת חוק בעניין ייצוג הולם בחברות הממשלתיות בכללן.

אורן הלמן: ואנחנו גם תומכים בהצעת החוק הזה.

וליד טאהא: והיו חוקים.

ענבר בזק: יש כבר חוק כזה, לא?

ענבר בזק: יש כבר חוק כזה של ייצוג הולם?

ענבר בזק: לא?

ענבר בזק: שלא אוכפים אותו.

אלון ספיר: אדוני יושב הראש, אני אשמח להתייחס.

וליד טאהא: רק לטובת הפרוטוקול, נדע מי מדבר.

אלון ספיר: אלון ספיר, מתמחה בלשכה של ג'ידא רינאוי זועבי.

אלון ספיר: קודם כל, חברת הכנסת ג'ידא רינאוי זועבי באמת ניהלה כבר שני דיונים בוועדה המיוחדת לענייני החברה הערבית בנושא.

אלון ספיר: ובאמת הוצגו חלק מהנתונים.

אלון ספיר: החוק, אגב, שהיא קידמה בטרומית ואגב ביום רביעי שעבר, גם חברת הכנסת אימאן ח'טיב יאסין העבירה בטרומית.

אלון ספיר: ובינתיים הממשלה פרסמה תזכיר חוק.

אלון ספיר: תזכיר שמבוסס על הצעת החוק הזאת.

אלון ספיר: שאמור בקרוב לעלות גם לקריאה ראשונה.

אלון ספיר: ובאמת אנחנו מקווים.

אלון ספיר: אני כן רוצה אבל לומר שהנתונים שאורן הלמן אמר - - -

וליד טאהא: אבל אורן עוד לא השלים, הוא רק התחיל.

וליד טאהא: אז תודה אלון.

אלון ספיר: לא, אבל אני אעביר את מה שאורן הלמן אמר לחברת הכנסת.

אלון ספיר: תודה וסליחה על ההתערבות.

וליד טאהא: תודה.

וליד טאהא: הוא גם מוקלט, אז כולנו מוקלטים.

וליד טאהא: בבקשה אורן.

אורן הלמן: מאה אחוז.

אורן הלמן: אז זה היה חשוב לי פשוט להבהיר.

אורן הלמן: גם בתחום השירות שלנו עשינו מהפכה שלמה אל מול הציבור הערבי ואנחנו החברה היחידה בישראל שמספקת שירות מלא בשעות הצרכנות גם בערבית.

אורן הלמן: ועוד מעט יהיו לנו גם חשבוניות בערבית.

אורן הלמן: אנחנו מאוד מאוד מאמינים בעניין הזה.

אורן הלמן: הלקוחות שלנו שהם מהציבור הערבי זהים ושווים בעינינו לאלה שהם מהציבור היהודי, אין שום הבדל ביניהם.

אורן הלמן: עכשיו לגבי מה ששאלת, חבר הכנסת בגין, לגבי מה קרה בינואר.

אורן הלמן: מה שקרה בינואר, במילה אחת קוראים לזה "אלפיס".

אורן הלמן: בכמה מילים קוראים לזה קור קיצוני שנמשך שלושה שבועות.

אורן הלמן: שהיה חלק אומרים 32 שנים לא היה קור כזה.

אורן הלמן: אבל אנחנו ראינו את זה איפה?

אורן הלמן: בשבירת שיאי ביקוש לחשמל.

אורן הלמן: מכיוון שחברת החשמל עברה רפורמה, אז כל עולם ניהול המערכת עבר לחברה ממשלתית נפרדת.

אורן הלמן: אבל אני יכול להגיד ששיאי הביקוש, הצריכה של החשמל בישראל, במהלך גל הקור הזה נשברו פעמיים אחד אחרי השני.

אורן הלמן: הפעם האחרונה הייתה בחורף של 2020.

אורן הלמן: הם הגיעו כבר כמעט ל-15,000 מגה וואט.

אורן הלמן: אבל זה היה, כי אף אחד לא מבין מה זה המגה וואטים האלה, אז מדובר על בערך 11% יותר מאשר השיא הקודם.

וליד טאהא: השיא הקודם היה 11,000?

אורן הלמן: היה 13,300 ומשהו.

אורן הלמן: וכאן היה 11% יותר.

אורן הלמן: זאת אומרת זה נשבר פעמיים.

אורן הלמן: כלומר, אנחנו באמת מתמודדים פה, התמודדנו בגל קור הזה עם קור למשך זמן ארוך.

אורן הלמן: כך שכל מיני עיוותים או בעיות שיש צפות בקיצוניות גדולה יותר.

אורן הלמן: עכשיו, זה הדבר השני.

אורן הלמן: עכשיו, הדבר השלישי, אני רוצה להגיד: אני חושב שמה שקרה בשלושה שבועות האחרונים זה בעצם דברי ההסבר לחוק החשמל.

אורן הלמן: זה צריכים להיות, התמונות האלה של השנאים המתפוצצים, של אנשים שיושבים בקור תקופה ארוכה, זה דברי ההסבר לחוק החשמל.

אורן הלמן: אנחנו ישבנו פה ובשקט אמרנו את מה שאנחנו חושבים מזמן.

אורן הלמן: החוק הזה הוא חוק שחייב להיות מיושם במלואו.

אורן הלמן: תנו לחברת החשמל לחבר כל בית בישראל לחשמל.

אורן הלמן: זה הדבר הבסיסי ביותר שצריך.

אורן הלמן: חשמל הוא מוצר חיוני, אי אפשר בלעדיו.

אורן הלמן: למנוע מאנשים שאין להם היתר בנייה להתחבר לחשמל, זו גזירה שהציבור לא יכול לעמוד בה.

זאב בנימין בגין: זה לא - - -

וליד טאהא: תן לו להשלים, חבר הכנסת בני בגין.

זאב בנימין בגין: אין בזה תיאור שלם של חוק החשמל ומשמעותו לחיבורים.

זאב בנימין בגין: זה מה שאני אומר.

אורן הלמן: אוקיי.

אורן הלמן: עכשיו אני רוצה אבל לומר שבסופו של דבר, כמו שאמרתי, אנחנו עובדים על זה כבר הרבה מאוד זמן.

אורן הלמן: נוצר מצב שבו אנחנו, החיבורים האלה יש כאלה שגונבים חשמל.

אורן הלמן: אנחנו לא מדברים עליהם.

אורן הלמן: כי אנחנו לא חושבים שיש גניבות חשמל יותר בציבור אחד מאשר בציבור אחר.

אורן הלמן: כולם עושים את הדברים האלה.

אורן הלמן: בסדר, זה יש היקפים גדולים מאוד בישראל.

אורן הלמן: זה לא העניין העיקרי.

אורן הלמן: וגם אותה סוגיה שדיברה עליה הודא, שאני מאוד מבין אותה, כי שמדברים על רגשות, אני לא מסוגל להיות בלי חשמל אפילו לא 10 דקות.

אורן הלמן: ואף אחד מאתנו.

אורן הלמן: וכשיש אנשים שנמצאים בלי חשמל הרבה זמן הם כועסים.

אורן הלמן: עכשיו, כן מגיע השלב, ההסבר הנוסף.

אורן הלמן: הפכו את "שירקת אל קאהרבה ל-שורטה אל קאהרבה".

אורן הלמן: אדוני מבין.

אורן הלמן: אני אגיד, "שירקה" זה חברה, "שורטה" זה משטרה.

אורן הלמן: הפכו אותנו למשטרת החשמל.

אורן הלמן: למעשה, מעמידים אותנו כחיץ בין החוק שלא מאפשר לנו מצד אחד, לבין הציבור שדורש מאתנו מהצד השני.

אורן הלמן: וזה מצב שהוא בלתי אפשרי.

אורן הלמן: כי כשלמישהו אין חשמל הוא בא בטענות למי?

אורן הלמן: אלינו.

אורן הלמן: אנחנו מרגישים גם אחראים.

אורן הלמן: לא סתם אני הגבתי כמו שהגבתי לחברת הכנסת אימאן ח'טיב יאסין, שדיברה על האנשים שנהרגו, אם הם חיממו או לא חיממו.

אורן הלמן: אבל אני רוצה לומר שכבר לפני 10 שנים בעוספיא, לא בינואר 2022, לפני 10 שנים בעוספיא משפחה שלמה נשרפה כי לא נתנו להם להתחבר לחשמל והם הפעילו גנרטור.

אורן הלמן: עכשיו, אני אגיד לכם מה המצב הזה גורם.

אורן הלמן: כי אנחנו מדברים פה עכשיו על סוגיה עקרונית, אדוני, אנחנו תכף נדבר גם על הסוגיות הנקודתיות.

אורן הלמן: אבל הסוגיה העקרונית היא כזאת: שילדים מתחשמלים בנגב.

אורן הלמן: ואם אתם תסתכלו על הנתונים ותבדקו בסורוקה כמה ילדים התחשמלו ב-2018 ו-2019 תגלו את המספר 76.

אורן הלמן: 76 ילדים שהתחשמלו.

אורן הלמן: אני לא יודע אם כולם מתו.

אורן הלמן: אבל הם התחשמלו.

אורן הלמן: ובסורוקה, אתם יודעים, זה לא בתי חולים, וזה דבר שצריך לחשוב עליו.

אורן הלמן: זיהום אוויר, שריפות, קצרים, כל החיבורים הלא מוכרים האלה שלא נעשים על ידי אנשי המקצוע של חברת החשמל מביאים לנזקים סביבתיים מעבר להפסקות החשמל.

אורן הלמן: הפסקות החשמל, אתה יודע מה?

אורן הלמן: זה הקצפת שבכל התופעות הנוראיות אחרות שנגרמות כתוצאה מהעניין הזה שלא נותנים לחברת החשמל, לא מאפשרים לחברת החשמל לחבר כל בית בישראל לחשמל.

אורן הלמן: אפשר לבדוק את הדברים.

זאב בנימין בגין: אם אפשר אדוני לשאול.

וליד טאהא: אני רוצה שאורן ישלים.

וליד טאהא: יש לי הרבה אורחים שמבקשים.

זאב בנימין בגין: רק לשאול לגבי לקיה.

זאב בנימין בגין: לקיה היא ישוב מוכר מ-1990, זה 30 שנה.

זאב בנימין בגין: ויש בה התכנית הדרושה.

זאב בנימין בגין: מהו אחוז הבתים, מחובר או לא מחובר, בלקיה?

זאב בנימין בגין: ישוב מוכר.

זאב בנימין בגין: למה לא חיברתם?

אורן הלמן: לא, זה לא היישוב.

אורן הלמן: אנחנו יכולים, יש ישובים מוכרים שיש בתוכם גם בנייה שהיא לא חוקית.

אורן הלמן: זאת אומרת, אנחנו לא יכולים.

אורן הלמן: המצב שנוצר, אני אסביר רק, בסדר?

אורן הלמן: בשפה שלי.

אורן הלמן: כי אני לא איש חשמל.

אורן הלמן: ומשה, אחרי זה אם צריך תרחיב בהיבט המקצועי.

אורן הלמן: נוצר מצב שבו יש בתים רבים ביישובים לא רק ערבים, גם חרדים וגם במקומות אחרים, שאין להם היתר בנייה, אין להם טופס 4.

אורן הלמן: עכשיו, כשהבתים האלה נבנים אנחנו חברת החשמל, א' לא יודעים עליהם, כי הם לא פנו אלינו.

וליד טאהא: הם לא בתוך הנתונים שלך כצרכנים.

אורן הלמן: נכון, כי אנחנו לא מעסיקים חוקרים פרטיים.

אורן הלמן: ומצד שני, אנחנו לא מחברים אותם לחשמל, אבל הם צריכים חשמל.

אורן הלמן: אז מה שקורה זה שיש שכונות מסוימות שבהם הבית הראשון שמקבל טופס 4 מחבר אחריו עוד הרבה בתים.

אורן הלמן: זה דומה לסוכה שאתה בונה בחצר, נניח, ואתה מחבר אליה מהבית שלך.

אורן הלמן: עכשיו, בשגרה אין שום בעיה.

אורן הלמן: כי כולם צורכים כמות מאוד מינימלית של חשמל.

אורן הלמן: מתי יש בעיה?

אורן הלמן: בחום גדול ובקור.

וליד טאהא: יש צריכת יתר, כן.

אורן הלמן: כן.

אורן הלמן: כשיש חום גדול וקור גדול, כמו למשל בינואר הזה, שזה באמת היה קיצוני.

אורן הלמן: ובגלל זה זה לא קרה בשנים קודמות.

אורן הלמן: אבל גם בשנים קודמות וכל מי שיודע, ויושב הראש יודע כי הוא מתעסק בזה המון.

אורן הלמן: ומדברים איתנו לא רק בחורף הזה, אלא גם בקיץ וגם בעתות אחרות.

אורן הלמן: אז יש בעצם עומס אדיר, נחשול, צונמי ענק על השנאים שלנו שמתפוצצים, מרוב עומסים שאנחנו לא ידענו שהם קיימים בכלל.

אורן הלמן: העובדים שלנו, העובדים של משה מגיעים לתקן את השנאי, הם מחליפים שנאי, נכנסים לאוטו, יוצאים, הוא נשרף שוב פעם.

אורן הלמן: ואז הם מתקנים והוא נשרף שוב פעם ושוב פעם ושוב פעם.

אורן הלמן: זאת אומרת, הדבר הזה, אם הוא לא יקבל פתרון מערכתי, כלומר בדמות בואו חברת חשמל, תחברו את כל הבתים האלו כמו שאנחנו דורשים.

וליד טאהא: פתרון פוליטי, בקיצור.

אורן הלמן: אני לא רוצה.

וליד טאהא: כל אלה שמתנגדים לסוגיה מטעמים גזעניים, לאומיים ואחרים.

אורן הלמן: כל הדיונים בוועדה התחמקתי מהפוליטיקה, גם עכשיו אני לא מתעסק.

זאב בנימין בגין: לא הבנתי מבחינה טכנולוגית כבודו, מה ההבדל לגביכם מצריכת חשמל בין חיבור תקין לבין חיבור הקרוי פיראטי?

וליד טאהא: לא, אני אענה.

וליד טאהא: אני לא מהנדס ולא מבין גדול בזה.

וליד טאהא: תגיד אתה מה ההבדל בין שנאי שלפי חברת חשמל הוא מיועד לספק חשמל לחמישה בתים, אבל בפועל הוא נותן ל-50 בתים.

וליד טאהא: מה ההבדל?

וליד טאהא: איך השנאי הזה שמיועד, סתם דוגמה, ל-X צריכה הוא צריך להתאמץ לתת ל-50 בתים.

זאב בנימין בגין: כל מה שביקשתי זה את התשובה הזאת.

וליד טאהא: יפה.

וליד טאהא: אתה רואה?

וליד טאהא: ואני לא מהנדס ולא בטיח.

זאב בנימין בגין: אין בעיה.

אורן הלמן: עכשיו אם יורשה לי, אני ארצה שמשה תכף ידבר.

וליד טאהא: אז מה אני אומר?

וליד טאהא: אם היינו מחברים את ה-50 בתים שאנחנו מדברים עליהם, כי אז הם היו פורסים תשתית שתואמת את המצב הנתון.

אורן הלמן: עכשיו אני רוצה עוד משהו אחד להגיד, להתייחס.

אורן הלמן: כי יש פה מן הסתם - - -

וליד טאהא: תתכנס, שניתן למשה קצת לדבר.

אורן הלמן: משפט אחרון, כי חשוב לי.

אורן הלמן: כי הייתה פה התייחסות ואני לא מזלזל בדעות של אנשים, אבל חשוב לי להעמיד דברים על דיוקם.

וליד טאהא: אני באופן אישי תמיד חושב שהבעיה היא לא חברת חשמל.

וליד טאהא: אנשים רבים לא יאהבו ממני את זה.

וליד טאהא: אני חושב שהבעיה היא לא חברת חשמל.

וליד טאהא: הבעיה היא ממשלות ישראל.

וליד טאהא: תמשיך.

אורן הלמן: הפתרון הוא חברת חשמל בסוף.

וליד טאהא: נכון.

אורן הלמן: מה שאני רוצה לומר זה ככה: תראו, בשלושה שבועות האלה של הקור לא היה מצב שבו עובדי חברת החשמל לא נכנסו לתקן או להחליף.

אורן הלמן: לא היה מצב, לא היה שום מצב של מה שאנחנו קוראים ניהול ביקוש.

אורן הלמן: כלומר, הורדה מכוונת של לקוחות או ניתוק מכוון של לקוחות.

אורן הלמן: היו הפרעות ברשת החשמל שנבעו מהתופעות שדיברתי קודם.

אורן הלמן: היה יום אחד, יום ראשון, תחילת הקור הגדול, שבו היו ספיחים של אותם אי סדרים שהיו כתוצאה מהנטיעות שהיו בדרום.

אורן הלמן: ששם באמת המשטרה אסרה עלינו להיכנס ליישובים בדרום.

אורן הלמן: ומאותו יום ראשון שזה נגמר כל יום נכנסנו ויצאנו ונכנסנו ויצאנו, כמו שתיארתי.

אורן הלמן: חשוב לי גם שהם ידעו, אני לא מתעמת איתם.

אורן הלמן: אני פשוט אומר, חברת החשמל לא יזמה שום ניתוק בשום ישוב, בשום בית במדינת ישראל במשך שלושת השבועות האלה, חד משמעית.

אורן הלמן: אין לנו ולא חלמנו ואנחנו לא מתכוונים להפלות.

וליד טאהא: אורן, תתכנס לסיכום.

וליד טאהא: אתה תאפשר למשה קצת לדבר, יאללה.

אורן הלמן: בקיצור, אני רוצה לסכם ואני מסיים.

אורן הלמן: אני רק רוצה לומר שלקוח שלנו, וחשוב, זו תפיסת העולם שלנו, ברהט או בערערה או באום אל פחם זהה ללקוחות שלנו בתל אביב או ברמת גן.

אורן הלמן: זו תפיסת העולם שלנו.

אורן הלמן: משה, בבקשה.

וליד טאהא: ברור.

וליד טאהא: יש אינטרס עליון של חברת החשמל לחבר כל בית לחשמל.

וליד טאהא: גם ליהנות מהכסף שישלמו אנשים, גם לעשות סדר בתשתיות ובחיבורים.

וליד טאהא: זה לטעמי אכן אינטרס עליון.

וליד טאהא: מצד שני, אנחנו צריכים להיערך, אורן, בצורה יותר מערכתית לתקלות מן הסוג שהיו.

וליד טאהא: כי הם תפסו גם את חברת חשמל לא לגמרי מוכנה להיקף.

וליד טאהא: אז גם חברת חשמל נתפסה לא מוכנה להיקף.

וליד טאהא: זו הפרשנות שלי.

וליד טאהא: ואתה יודע, היינו בקשר רציף.

וליד טאהא: כל הזמן טלפונים, הודעות.

וליד טאהא: ועם כולם, עם השרה.

וליד טאהא: אני לא בא מהכיוון דווקא של לבוא בטענות אף פעם, אלא להיערך כי נתפסנו לא מוכנים לגמרי, בגלל הנתונים שבאמת הייתה שנת שיא בצריכת החשמל.

זאב בנימין בגין: אם אפשר להצטרף לשאלתך אדוני, לגבי התשובה שקיבלנו קודם.

זאב בנימין בגין: מה מפריע לחברת החשמל להקים, לרכוש, להציב, שנאים למשל לא בהתאם למספר הבתים המחוברים רשמית, אלא בהתאם לביקוש.

וליד טאהא: אלא בהתאם למספר הבתים הקיימים, לא המחוברים בצורה מסודרת.

זאב בנימין בגין: את זה עוד לא הבנתי.

וליד טאהא: זה משה, תוך כדי אתה תענה על זה, כדי שניתן גם לכמה אנשים שבאמת רוצים לדבר.

וליד טאהא: בבקשה.

וליד טאהא: משה כהן, ממלא מקום סמנכ"ל בחברת חשמל.

משה כהן: בגדול אחראי על אספקת החשמל.

משה כהן: אני אתחיל בזה שממש בקיצור נמרץ.

וליד טאהא: מצאנו גם את האשם.

וליד טאהא: אם אתה אחראי על אספקת החשמל, אתה אחראי על זה שלא היה אספקה.

אורן הלמן: אתה סותר את עצמך, אדוני יושב הראש, אמרת שאתה לא מחפש אשמים.

וליד טאהא: כן, כן.

וליד טאהא: לא, אבל ככה כדי לעשות קצת אווירה.

משה כהן: להעלות את הטמפרטורה.

משה כהן: אני אתחיל ככה: הכל מתחיל במה שאורן אמר, וחייבים להבין את הסיבה והמסובב.

משה כהן: חוק התכנון והבנייה, סעיף 157, שקושר בין טופס 4 לבין חיבור חשמל.

משה כהן: מבחינתנו, מבחינת חברת חשמל - הלוואי וזה לא היה.

משה כהן: זה הנקודה.

וליד טאהא: בחוק החדש זה לא ככה.

וליד טאהא: כן, נכון.

משה כהן: עכשיו, לגבי החוק החדש.

משה כהן: החוק החדש, אני חושב שהגוף הראשון, אולי מטבע הדברים, אולי לא, שהקים צוות בתוך, אנחנו הקמנו בתוך החברה מיד, באותו יום שעבר החוק הקמנו צוות יישום להבין את ההיקפים.

משה כהן: עכשיו אני אענה לחבר הכנסת מר בגין.

משה כהן: אנחנו יש לנו קריטריוני תכנון.

משה כהן: זאת אומרת, אני לא יכול לתכנן למשהו שאני לא יודע.

משה כהן: עכשיו, ברגע שאני יודע, זה סיבה ומסובב.

משה כהן: זו הייתה התפרצות עכשיו ואנחנו כביכול יודעים.

משה כהן: אבל אני רק רוצה לסבר את האוזן.

משה כהן: אנחנו מידי שנה מרגישים את העומס שגדל ומוסיפים.

משה כהן: מוסיפים עוד שנאי ומוסיפים עוד שנאי, אבל זה כמו טיפה בים.

משה כהן: זה ממש כמו טיפה בים.

משה כהן: זאת אומרת, אם לא יהיה טיפול יסודי, מעמיק, בחקר שאומר כמה דירות מחוברות, כמה אפשר לחבר לפי החוק, לא נוכל לתכנן את הרשת כמו שצריך.

זאב בנימין בגין: אני לא מבין.

משה כהן: אני מסביר עוד פעם.

זאב בנימין בגין: כשיש לך בתים שאנחנו יודעים שאינם מחוברים.

זאב בנימין בגין: הם מעמיסים על הרשת.

זאב בנימין בגין: אז במקום שנאי ביכולת או בקיבולת X, מראש תבנה קדימה, תרכוש שנאי או תבנה שנאי שמוכן לביקוש ועוד 10%.

זאב בנימין בגין: אני רוצה דווקא להתעלם מהחורף הזה, כי זה נכון תמיד.

משה כהן: זה מה שאנחנו עושים.

זאב בנימין בגין: קודם הבנו שאתם מציבים שנאים בהתאם למספר הבתים המחוברים רשמית.

זאב בנימין בגין: אבל אתן נותנים חשמל לא על פי התכנון גם לבתים אחרים.

זאב בנימין בגין: אז מדוע השנאי בשכונה או ביישוב איננו מכוון לביקוש ולאו דווקא למה שרשום אצלכם?

משה כהן: כי אתה צריך לעשות את הקשר בין מה שמאושר לחבר ומה שאסור לחבר.

זאב בנימין בגין: לא, למה?

זאב בנימין בגין: מבחינת השנאי, לא מבחינת החיבור.

זאב בנימין בגין: אתה יודע שיש לך פי שלושה דרישה.

משה כהן: אנחנו עושים את זה.

משה כהן: אין ישוב שלא עשינו את זה.

משה כהן: אין ישוב שלא עשינו את זה.

משה כהן: פשוט הקצב הוא גדול מאשר אנחנו מבינים.

משה כהן: עכשיו, אם אני לא אדע פעם אחת ולתמיד את הנתונים האמיתיים לא אוכל לתכנן.

משה כהן: אני יכול לתת רשימות של עשרות, לא אחד, עשרות שנאים שהוספנו בשכונה 25 ברהט, בלקיה, איפה שרק אפשר.

משה כהן: אנחנו מוסיפים, אבל זה לא מספיק.

משה כהן: כי מה שנקרא אתה מוסיף ועוד מתחברים, מוסיף ועוד מתחברים.

משה כהן: ראינו פה מספרים אסטרונומים.

משה כהן: אנחנו מדברים פה על 100,000 יחידות דיור.

משה כהן: זה משהו שהוא עצום.

זאב בנימין בגין: זה לא צמח בשבוע.

משה כהן: זה לא צמח בשבוע.

משה כהן: אז הוספנו.

זאב בנימין בגין: נו?

זאב בנימין בגין: תסתכל על הגרף ותתכנן לעתיד, עם עודף.

משה כהן: זה מה שאנחנו עושים.

משה כהן: אבל הטיפול הוא צריך להיות טיפול יסודי כדי שנגיע לכל בית ולכל דירה בצורה הכי תקנית שלה והכי חוקית שלה.

זאב בנימין בגין: בסדר.

משה כהן: ודבר אחד נוסף אני חייב לציין.

משה כהן: לא היה ולא יהיה חיבור סלקטיבי, או הפסקה סלקטיבית.

משה כהן: כל מה שהיה פה זה לא היה ניתוקים, אלא היו הפרעות.

משה כהן: בעיקר זה היה ברמה של הנתיכים הביתיים.

משה כהן: ופה הפתרון של חבר הכנסת לא היה עוזר.

משה כהן: אני אסביר את הנקודה הזאת, כי היא חשובה לי מאוד.

משה כהן: כשיש בית, כמו שאמר יושב הראש, שהוא מחובר לגודל חיבור מסוים, כי אני יודע שיש דירה אחת.

משה כהן: אבל הוא מחבר ומזין עוד שמונה יחידות דיור הנתיך הראשי שלו, שיש לכל בית, הוא לא עומד בזה.

משה כהן: והוא זה שנשרף.

משה כהן: אנחנו חזרנו לרהט, לקיה, אום אל פחם מאות פעמים בשבועות האלה.

משה כהן: מאות פעמים, יום ולילה.

משה כהן: זאת אומרת, לא הפסקנו את זה, לכן, יושב הראש, זה גם אינטרס שלנו שייפסק.

זאב בנימין בגין: אז כאן הבעיה.

משה כהן: הבעיה היא בנתיך הדירתי, לא רק בשנאי השכונתי.

זאב בנימין בגין: אוקיי, כאן הבעיה.

משה כהן: כן.

משה כהן: הנתיך הדירתי לא עומד בלחץ הזה.

משה כהן: וכאן זה גלגל שמתגלגל.

משה כהן: אבל אין אצלנו שום, אפילו בחשיבה הכי רחוקה.

משה כהן: אלא אנחנו רוצים לתקן את הדבר הזה.

משה כהן: הקמנו את הצוות הזה ואנחנו נשמח שיגיעו לפי החוק, לפי ההתניות בחוק, יש בו לא מעט התניות.

וליד טאהא: כן, זה אמור להגיע.

וליד טאהא: נראה, הוא בדרך.

וליד טאהא: אז כמה עבר בדרך?

וליד טאהא: אללה עלאם, נראה.

וליד טאהא: אני רוצה להודות לך בנתיים משה כהן, ממלא מקום סמנכ"ל מחברת החשמל.

וליד טאהא: ואני מבקש לעבור לעורכת הדין עביר ג'ובראן, האגודה לזכויות האזרח.

וליד טאהא: עביר.

עביר גובראן: שלום לכולם.

זאב בנימין בגין: עוד שנייה, רק שלא נאבד את הקשר.

זאב בנימין בגין: ביישובים יהודים יש בעיה דומה?

אורן הלמן: בטח.

משה כהן: כן.

זאב בנימין בגין: והפתרון?

משה כהן: אותו דבר.

וליד טאהא: לא, אין בעיה דומה למספר הבתים הלא מחוברים בצורה מוסדרת.

וליד טאהא: יכול להיות שיש בעיה של הפסקות, אבל השאלה היא לא הייתה הכי, הבעיה בחברה הערבית המספר הגדול של הבתים הלא מחוברים בצורה מוסדרת.

וליד טאהא: אז אין את זה בחברה היהודית.

אורן הלמן: התשובה היא כן, אבל לא בהיקפים העצומים שאנחנו מדברים עליהם.

וליד טאהא: נכון.

זאב בנימין בגין: לו יתחברו כדין, הבעיה נפתרת?

וליד טאהא: חבר הכנסת בגין, נאפשר לאורחים גם להגיד משהו.

וליד טאהא: עביר ג'ובראן, תפאדלי.

עביר גובראן: שוקראן.

עביר גובראן: רוב הדברים כבר נאמרו, אבל אני רוצה לחדד.

עביר גובראן: אנחנו כמובן מסכימים עם חברת החשמל שצריך להסדיר את כל הנושא של חיבורים לחשמל בחוק וגם לאפשר לבתים ללא היתר להתחבר לחשמל בלי טופס 4.

עביר גובראן: אבל אני קצת תוהה לגבי הדרך.

עביר גובראן: כאילו, נכון, הזכות לחשמל הוכרה כזכות יסוד לאחרונה בבית המשפט העליון, בעקבות עתירה שאנחנו היינו חלק ממנה.

עביר גובראן: אבל אני לא זוכרת היקפים כאלה של ניתוקים.

עביר גובראן: הניתוקים, אני רוצה להזכיר, היו לפני הסערה.

עביר גובראן: כלומר, לפני שבירת השיאים בנושא של חברת החשמל מבחינת צריכה.

עביר גובראן: לפי המעקב שלנו ושל ארגון הפורום לדו קיום, זה התחיל ב-14 בינואר.

עביר גובראן: לפני שהייתה שבירה של השיאים בצריכת החשמל.

עביר גובראן: אז מה ההסבר שחברת החשמל נותנת לנו לניתוקים שהתחילו בדרום והתרחבו באופן מאסיבי לכל הכפרים והערים הערביות, כולל נצרת, שלא היו לה בעיות בניתוקי חשמל בעבר.

עביר גובראן: יפיע, כפר כנא.

וליד טאהא: את יכולה למנות את כל היישובים באמת, כי קיבלנו פניות מכל היישובים.

עביר גובראן: מכל היישובים.

עביר גובראן: אז אני לא קיבלתי הסברים מחברת החשמל מה קרה.

עביר גובראן: ואני לא מדברת על שבירת שיאים.

עביר גובראן: כאילו, בשבירת השיא אפשר להבין, יש ניתוקים.

עביר גובראן: אבל הניתוקים הם מאסיביים, הם במשך ימים, שבועות.

עביר גובראן: במשך שעות רבות.

עביר גובראן: והתושבים, גם אלה שמשלמים ומחוברים כדין לא מקבלים תשובות מחברת החשמל מתי החשמל יחזור.

עביר גובראן: אז אני הייתי רוצה לקבל נתונים גם בהשוואה לשנים קודמות, גם כאילו בשיא מה קרה וגם לפני השיא, מאז שהבעיה התחילה.

וליד טאהא: עביר, כולם מסכימים שמספר ההפסקות שהיו, אני לא הייתי קורא לזה ניתוקים.

וליד טאהא: כי ניתוק אפשר להבין שהוא מכוון.

וליד טאהא: אבל הפסקות החשמל בגלל שריפת שנאים או נפילת קווים או כל מיני סיבות אחרות - הפסקות כאלה באמת היו במספרים יוצאי דופן.

עביר גובראן: כן, אדוני יושב הראש, אני אומרת שהמספרים גדולים וזה דורש חקירה, גם של חברת החשמל.

עביר גובראן: מה קרה?

וליד טאהא: כן, צריך לבדוק למה.

עביר גובראן: מה קרה בהשוואה לשנים קודמות.

וליד טאהא: וזה, את אומרת שאת קיבלת פניות שזה קרה לפני צריכת השיא.

עביר גובראן: כן.

עביר גובראן: ואנחנו פנינו בעניין גם לחברת החשמל, גם לרשות החשמל, גם בערב הסערה והתרענו שזה המצב.

עביר גובראן: זה התחיל לפני ואין הסברים למה זה קרה דווקא השנה ובהיקפים כאלה.

אורן הלמן: קיבלת את ההסבר.

וליד טאהא: אני מבטיח לך, אני אמשיך להתלבש על העניין עד שנקבל תשובה.

וליד טאהא: אם לא בדיון הזה, אז בהמשך, ונפרסם את זה.

וליד טאהא: אני רוצה להודות לך עו"ד עביר ג'ובראן, מהאגודה לזכויות האזרח.

וליד טאהא: ד"ר סוהיל דיאב, ראש עיריית טמרה, איתנו?

סוהיל דיאב: כן, אתכם.

וליד טאהא: ד"ר סוהיל, כיף חאלק?

סוהיל דיאב: אלחמדולילה.

וליד טאהא: בבקשה חביב.

סוהיל דיאב: סלאם עליכום, קודם כל.

סוהיל דיאב: באמת תודה רבה לכם על הדיון החשוב מאוד.

סוהיל דיאב: ומילה טובה להגיד באמת כל עובדי חברת החשמל שעבדו איתנו בשעות הלילה המאוחרות, בקור המקפיא.

סוהיל דיאב: אני חושב שכל האנשים שהתערבו באמת לא חוו מה שחווינו ראשי הרשויות, בעיקר דיבר ידידי וחברי ד"ר סמיר מחמיד.

סוהיל דיאב: אבל נתחיל מזה, מהדבר הפשוט ביותר, לא היה מענה טלפוני בחברת החשמל.

סוהיל דיאב: היו אנשים שחיכו שעה וחצי כדי לקבל מענה.

סוהיל דיאב: זה מאוד מאוד מזעזע.

סוהיל דיאב: ואני אישית קיבלתי הרבה טלפונים מהמשטרה.

סוהיל דיאב: התושב הפשוט התקשר, לא קיבל מענה וחיכה שעה וחצי.

סוהיל דיאב: פנה למשטרה והמשטרה פנתה אלינו, לעירייה, כדי לטפל בתושבים וללכת אליהם.

סוהיל דיאב: חברים, יש הרבה אנשים חולים בבתים, מחוברים למכונות הנשמה, מחוברים לסיפאפ, למכשירי אינהלציות.

סוהיל דיאב: להשאיר אותם ללא חשמל זאת בעיה מאוד קשה.

סוהיל דיאב: עכשיו דיברנו ונדבר הרבה על חוק החשמל, ומר הלמן, אני מציע שאתם תעשו, גם חברי הכנסת, תחשבו על חוק פשוט, לנתק את טופס 4 מחיבור לחשמל.

סוהיל דיאב: אין קשר בין זה לדעתי.

סוהיל דיאב: ואם לפי החוק הזה אנחנו נחכה עד שיהיה מפורטות זה ייקח כל כך הרבה שנים.

זאב בנימין בגין: לא צריך מפורטות.

סוהיל דיאב: לדעתי צריך לנתק טופס 4 מהדבר הפשוט ביותר חיבור לחשמל.

סוהיל דיאב: בכל בית שנבנה, כאשר יש לו תכנית על ידי מהנדס חשמל אין שום סיבה שחברת החשמל לא תגיע אליו כדי לחבר אותו.

סוהיל דיאב: כי אם יש חיבורים פיראטיים זה סכנת חיים, זה מסכן את החיים של הילדים בעיקר.

סוהיל דיאב: ומר הלמן דיבר על 76 תאונות של התחשמלות בנגב.

סוהיל דיאב: גם היו התחשמלות באזור הצפון וגם ילדים שמתו.

סוהיל דיאב: כי החיבורים האלה הם מאוד מאוד מסכני חיי בני אדם.

וליד טאהא: ד"ר סוהיל דיאב, ראש עיריית טמרה, אני רוצה להודות לך.

וליד טאהא: ובהזדמנות זו אני מזכיר לך שיש לך ביישוב שלך כמה מתחמים שעונים על החוק החדש, שאיננו מחייב טופס 4.

וליד טאהא: אז אני מחכה לך גם שתכין בקשות לחיבור המתחמים האלה לחשמל, כדי שנתחיל לפתור את זה גם ברמת השטח.

וליד טאהא: אני בדקתי ולך יש כמה מתחמים שעונים על החוק.

וליד טאהא: אני רוצה להודות לך ולעבור לאחמד מלחם.

סוהיל דיאב: ארבעה מתחמים שכבר אושרו בשלוש שנים.

וליד טאהא: לא, לא, מתחמים שעדיין לא אושרו.

וליד טאהא: שהוגשו עליהם תכניות ותמ"ל וגם הם עונות על החוק החדש.

וליד טאהא: אז תגיש בקשות לגביהם.

וליד טאהא: מה שאושר אתה לא צריך את החוק.

וליד טאהא: מה שאושר אפשר להוציא טופס 4.

וליד טאהא: אנחנו מדברים על מתחמים שהם בתהליך תכנון, שלא הסתיים.

וליד טאהא: אחמד מלחם, איתנו?

אחמד מלחם: כן, סבאח אל-ח'יר.

אחמד מלחם: תודה רבה על הדיון הזה.

וליד טאהא: אחמד מלחם הוא תושב ערערה במשולש.

וליד טאהא: לפי הנתונים שלנו, הסטטיסטיקה הכי גרועה מבחינת חיבור לחשמל נמצאת דווקא בערערה במשולש.

וליד טאהא: בבקשה.

זאב בנימין בגין: ישוב מוכר.

וליד טאהא: במשולש כל היישובים מוכרים, תודה לאל, חבר הכנסת בגין.

וליד טאהא: כן?

אחמד מלחם: ישוב מוכר, עם מועצה מקומית מאז שנות ה-70.

אחמד מלחם: אבל אני רוצה להגיד לך עוד מספר, אם ניקח את ערערה כדוגמה.

אחמד מלחם: ערערה מונה היום כ-25,000 תושבים.

אחמד מלחם: ויש בה 15,000 תושבים משתמשים בחיבורים פיראטיים.

אחמד מלחם: זאת אומרת, מדברים על 70% מהאוכלוסייה בכפר ערערה אין להם חיבור חשמל.

אחמד מלחם: במשולש כמעט 220,000 תושבים אין להם חיבורי חשמל.

אחמד מלחם: אז אנחנו מדברים על מספרים מזעזעים.

אחמד מלחם: ואי אפשר להאשים פה מישהו מראשי הרשויות או המועצות.

אחמד מלחם: אולי בתקופה האחרונה כן, אבל צריך לזכור כי המדינה רק בשנות ה-60-70 התחילה להקים מועצות מקומיות.

אחמד מלחם: ובנו מועצות כאלה לתת שירותים פה ושם, וזה היה תחת צל משטר צבאי.

אחמד מלחם: הרשויות היו כולן כמעט ללא חיבורי חשמל.

אחמד מלחם: ואז אף אחד לא חשב להכין תשתיות.

אחמד מלחם: והדבר הזה מצטבר עד ימינו.

אחמד מלחם: ולכן אנחנו מסתכלים ואין תכניות מתאר, אין תכניות מפורטות.

אחמד מלחם: אין תכניות מפורטות, זאת אומרת אי אפשר להקים תשתיות.

אחמד מלחם: למרות שיש תשתיות זמניות.

אחמד מלחם: אני פה חושב שצריך להקים פורום חשיבה, עם ראשי הרשויות, עם בעלי עניין.

אחמד מלחם: אני בקשר עם אורן הלמן על הנתונים שקיבלתי ומסרתי לכולם כמעט, המזעזעים.

אחמד מלחם: צריך להקים איזה פורום, לעשות משהו זמני.

אחמד מלחם: אולי לעשות תשתית זמנית עד שיפתרו את הבעיה ואז להחליף את התשתית.

אחמד מלחם: אי אפשר לקשור את זה בהיתרים, כשאין לך תכניות מתאר מפורטות.

אחמד מלחם: ונניח, אמרת סוהיל דיאב יש לו כמה מתחמים שכן הוא יכול להתחבר.

אחמד מלחם: אבל יש לו הרבה שכונות שאין להן תכניות.

אחמד מלחם: אז מה?

אחמד מלחם: אפשר לחגוג שם?

אחמד מלחם: בטח שלא.

אחמד מלחם: צריך לסדר לכולם חיבורי חשמל.

אחמד מלחם: וזאת השעה להקים חדר מצב ולחשוב איך לפתור את הבעיה.

אחמד מלחם: אי אפשר לדבר על ניתוקי חשמל בקור.

אחמד מלחם: וזה מזעזע.

זאב בנימין בגין: סליחה, אני מבקש כבוד יושב הראש.

זאב בנימין בגין: תוכל אתה לחזור על השאלה ששאלת קודם?

זאב בנימין בגין: כמה בתים ניתן יהיה באופן מיידי לחבר לחשמל על פי החוק שקיבלנו כאן?

וליד טאהא: לא, דווקא ביישוב ערערה, יישוב שאין לו כוללנית מאושרת ואני לא יודע אם יש להם מתחמים שהתכנון שלהם הופקד בידיי משרד השיכון ומינהל התכנון, כי אז לא צריכים כוללנית.

וליד טאהא: אין לי נתונים מדויקים לגבי ערערה בעניין הזה.

וליד טאהא: מה שלא יהיה, הנתונים על חיבורים אי מוסדרים באותו ישוב הם מזעזעים.

וליד טאהא: זה אני יכול להגיד בוודאות.

וליד טאהא: תודה רבה אחמד מלחם, תושב ערערה במשולש.

וליד טאהא: יש לנו בזום מישהו ממינהל התכנון?

וליד טאהא: או שהדיון לא מעניין אותם?

וליד טאהא: מינהל התכנון, מאהר מסעוד, תגדיר את התפקיד שלך מאהר.

מאהר מסעוד: שלום לכולם.

מאהר מסעוד: אני עובד מינהל התכנון במחוז צפון.

וליד טאהא: מה זה עובד במינהל התכנון?

מאהר מסעוד: אני מרכז את התכנון במגזר הערבי, מחוז צפון, בלשכת תכנון מחוזית.

מאהר מסעוד: אין ספק שהנושא מאוד זועק גם למינהל התכנון בנושא הזה של חיבור חשמל.

וליד טאהא: איך הוא זעק למשל למינהל התכנון?

וליד טאהא: איך אתה מכיר את הזעקה?

מאהר מסעוד: כן.

מאהר מסעוד: מה שקורה, שמינהל התכנון בשנים האחרונות, וכולם עדים לזה, שעושה תעשייה תכנונית מאוד ענפה.

מאהר מסעוד: אם מבחינת קידום תכניות מתאר כוללניות ביישובים או בהליך של ותמ"ליות, או בקידום תכניות מפורטות במקביל לקידום תכניות מתאר כוללניות.

מאהר מסעוד: אני גם תושב ערערה, אני מצטרף לאחמד מלחם בנושא הזה.

מאהר מסעוד: לערערה, לדיוק, יש תכנית מתאר כוללנית, שהיא כרגע נמצאת בשלב התנגדויות.

מאהר מסעוד: במקביל לקידום תכנית מתאר כוללנית בערערה, הוגשו גם שתי ותמ"ליות: אחת שלקראת אישור, לדעתי אושרה לפני כחודש אם אני לא טועה.

מאהר מסעוד: ומקודמות במקביל תכניות בתוך היישוב, שעונות על חוק חשמל, על תיקון בעצם של חוק חשמל.

זאב בנימין בגין: כמה זמן ייקח להשלים את הכוללניות?

זאב בנימין בגין: עם כל ההתנגדויות, יש לך הערכה?

מאהר מסעוד: יש לי הערכה של תוך שנתיים-שלוש.

זאב בנימין בגין: אוי.

מאהר מסעוד: כל התכניות שבשלב קידום - - -

וליד טאהא: זה לא ממש ענפה.

וליד טאהא: כשאומרים על תופעת תכנון ענפה, שנתיים שלוש זה תופעת תכנון מאוד זוחלת.

זאב בנימין בגין: זה תלוי בהתנגדויות.

וליד טאהא: היא עייפה ולא ענפה.

זאב בנימין בגין: אז צריך לזרז את ההתנגדויות.

מאהר מסעוד: אני יכול לדייק את הנתונים, במיוחד במחוז צפון.

מאהר מסעוד: במחוז צפון שהוא מרבית התושבים של המגזר הערבי, בשנתיים שלוש האחרונות אנחנו אישרנו, קידמנו בעצם מעל 20 תכניות מתאר כוללניות.

מאהר מסעוד: במקביל לתכניות שהן מקודמות בהליך שונה אושרו - - -

וליד טאהא: בוא נגיד ככה מאהר, אולי תכינו לנו רשימה של מספר היישובים שאין להם כוללניות מאושרות עם צפי לאישור.

וליד טאהא: מתי כל ישוב תהיה לו תכנית מאושרת.

מאהר מסעוד: אין בעיה, יש לנו את כל הנתונים האלה.

מאהר מסעוד: ואם יוקם צוות לקידום הנושא, אנחנו כמובן נושיט יד ונעזור בכל הכלים שיש ברשותנו.

וליד טאהא: כמינהל תכנון, אני אשאל שאלה, מאהר.

וליד טאהא: אנחנו יודעים שיש הרבה חסמים על חיבור לחשמל.

וליד טאהא: בין היתר, שכונה שהרשות המקומית ותאגיד המים לא הכין בה רשת ביוב, לא יכולה להתחבר לחשמל.

וליד טאהא: כי קושרים בין חשמל לחיבור לביוב.

וליד טאהא: אתם במינהל התכנון לא חושבים שהגיע הזמן לנתק את הקשר הזה בין ביוב לבין חשמל?

זאב בנימין בגין: גם בנגב מציק מאוד העדר מט"שים.

וליד טאהא: זה לא רק בנגב.

זאב בנימין בגין: אני אומר, גם בנגב זה עניין.

וליד טאהא: דיר אל-אסד, אני מכיר ארבעה, חמישה מתחמים, בתוך היישוב שלא יכולים.

וליד טאהא: יש להם היתרים, אבל אין להם טופס 4 כי תאגיד המים והרשות עוד לא השלימו את עבודת הביוב.

וליד טאהא: מה הקשר לעזאזל?

וליד טאהא: במע'אר, אותו סיפור.

וליד טאהא: מה הקשר לעזאזל?

וליד טאהא: למה צריך לעכב חיבור חשמל לבית בגלל שמישהו לא דאג לחבר אותו לביוב?

וליד טאהא: זה משהו שלא קשור אפילו ליכולת של האזרח.

זאב בנימין בגין: לכן אמרתי, גם בנגב במידה רבה.

ענבר בזק: זה גם נושא ששווה לבדוק.

ענבר בזק: זה נושא אחר, אבל גם הנושא של ביוב.

ענבר בזק: אני הייתי אתמול בביר אל-מכסור, 50% מהבתים לא מחוברים לביוב.

ענבר בזק: תעשה על זה דיון נפרד, אבל זה באמת לא סביר שהתשתיות כל כך מוזנחות ביישובים האלה.

מאהר מסעוד: אם ירשה לי יושב ראש הוועדה.

וליד טאהא: וגם מזניחים תשתיות וגם מענישים את האזרח שאין לו תשתיות.

ענבר בזק: כן, נכון.

וליד טאהא: תראי איזה יופי, זה משהו מושלם.

וליד טאהא: אני רוצה להודות לך, יא מאהר, ולעבור לחבר שלך ממינהל התכנון, ד"ר יובל קרפלוס.

יובל קרפלוס: שלום לכולם.

יובל קרפלוס: זה בהחלט דיון מאוד חשוב.

יובל קרפלוס: (הפרעות בשידור זום) בנגב, מחוז דרום, רואים חשיבות רבה להסדיר גם את התשתיות, תשתיות על, התשתיות המקומיות ביישובים.

יובל קרפלוס: עובדים באמת בלשכת התכנון ומינהל התכנון, לאשר תכניות בקצב מהיר וקצר, בלוחות זמנים קצרים.

יובל קרפלוס: כמו שאמרת, שנתיים שלוש זה המון זמן.

יובל קרפלוס: על זה צריך להוסיף גם את התקופה של עריכת התכנית עצמה, זה גם לפחות שנה, אם לא יותר.

יובל קרפלוס: ולאחר מכן המימוש של התכנית.

יובל קרפלוס: אנחנו משתדלים, עושים מאמצים רבים כל הזמן לקצר את הזמן שלוקח לאשר תכניות ואנחנו מצליחים - - -

וליד טאהא: ד"ר יובל, תודה על האופטימיות שלך.

וליד טאהא: אני בקשר יום יומי עם השטח.

וליד טאהא: אני שומע דברים הפוכים מראשי רשויות.

וליד טאהא: נגיד עיר כמו רהט, שהיא העיר הגדולה ביותר בחברה הערבית אחרי נצרת, עוד מעט, שהם 80,000 תושבים, העיר רהט אין בה כוללנית מאושרת.

וליד טאהא: האם זה יכול להתלבש לראש של מישהו?

וליד טאהא: ובפעם האחרונה שמישהו עשה דיון על הכוללנית של רהט זה היה לפני שנתיים.

וליד טאהא: ומאז הלכו הביתה ולא חזרו.

יובל קרפלוס: אתה שואל או אומר?

וליד טאהא: אני אומר ושואל.

יובל קרפלוס: אז אני יכול להגיד לך שהמידע שלך הוא פשוט לא מדויק.

וליד טאהא: אז אולי תגיד לי מידע יותר מדויק.

יובל קרפלוס: אז דווקא השבוע היינו במועצה הארצית במטרה להפקיד אותה, כולל תהליך של שינוי תכנית מתאר מחוזית, שתאפשר את ההרחבה של העיר.

יובל קרפלוס: ובהחלט אנחנו מקדמים את תכנית המתאר הכוללנית בקצב, במרץ, לטובת העיר.

יובל קרפלוס: בהחלט, זה קורה.

וליד טאהא: אז אני מבקש ד"ר יובל, לבדוק את עצמך לגבי התכנית הכוללנית של רהט ולהחזיר אליי תשובה בעניין.

וליד טאהא: בסדר?

יובל קרפלוס: אין צורך.

יובל קרפלוס: אני מכיר את הנתונים היטב.

יובל קרפלוס: אני באופן אישי מקדם את התכנית.

וליד טאהא: אז אני אומר לך שיש בעיה בקידום התכנית.

וליד טאהא: שנתיים כבר אף אחד לא חזר לומר למה זה תקוע.

יובל קרפלוס: זה לא תקוע, זה מתקדם לחלוטין.

וליד טאהא: בקצב שלכם, אתה אומר.

יובל קרפלוס: התכנית הזאת מגיעה לדיון במועצה הארצית.

וליד טאהא: טוב.

וליד טאהא: מה הצפי לאישור?

יובל קרפלוס: אני מקווה שעד סוף השנה התכנית הזאת תאושר, ככל שלא יוגשו התנגדויות שיעצרו אותה.

וליד טאהא: טוב, תודה רבה.

וליד טאהא: יש לנו נציגים של משרד האנרגיה?

וליד טאהא: רותם אבין, יועצת מנכ"ל.

משה בן יאיר: היא נאלצה לרדת מהרשת.

משה בן יאיר: כאן משה בן יאיר, ראש אגף הנדסה ברשות החשמל.

וליד טאהא: אוקיי, בבקשה.

משה בן יאיר: לנו אין כל כך מה להוסיף לסוגיה הזאת.

משה בן יאיר: הסוגיה הזאת נמצאת בעיקר לפתחם של גופי התכנון, לפתחו של החוק.

משה בן יאיר: אנחנו חווים את אותם אירועים שהיו גם השנה וגם בשנה שעברה וגם לפני שנתיים.

משה בן יאיר: כל שנה כמעט.

משה בן יאיר: אני נמצא פה מספיק שנים כדי לומר שאנחנו חווים את זה כמעט מידי שנה.

וליד טאהא: מה אתה חווה מידי שנה?

משה בן יאיר: את התלונות.

וליד טאהא: ומה אתם עושים כדי לפתור את הבעיה ולא לחוות את זה כל שנה?

משה בן יאיר: זה בדיוק מה שאמרתי.

וליד טאהא: נגיד, במשרד האנרגיה מתכוונים לתמוך בחוק שמסיר את הקשר בין הביוב לבין החשמל?

וליד טאהא: נגיד השר שם במשרד האנרגיה יתמוך בהצעות חוק לנתק את החשמל מטופס 4?

וליד טאהא: על מה חשבתם?

וליד טאהא: מה חוץ מזה שאתם מקבלים נתונים, מה עשיתם?

משה בן יאיר: כבוד חבר הכנסת, אני מטעם רשות החשמל שנמצאת במשרד האנרגיה.

משה בן יאיר: אנחנו מיישמים מדיניות, אנחנו לא קובעי מדיניות.

וליד טאהא: אוקיי, אני רוצה להודות לך מרשות החשמל במשרד האנרגיה.

וליד טאהא: אני רוצה לעבור למשרד המשפטים.

וליד טאהא: רוסלאן עותמאן, עורך דין, רפרנט תכנון ובנייה.

וליד טאהא: רוסלאן?

וליד טאהא: תגיד רוסלאן, במשרד המשפטים מתי ייפול להם האסימון לגבי הקטע הזה של ההתנהלות המתמשכת של לקשור את החשמל בכל מיני דברים שרק מעכבים את חיבור הבתים לחשמל ולא מסייעים לתכניות של אף אחד לקדם דברים חלופיים אחרים.

וליד טאהא: אז מה אתה אומר על זה?

רוסלאן עותמאן: מה שאני רוצה להגיד, שבאמת במסגרת התיקון האחרון שעשינו בחוק התכנון והבנייה, תיקון 136 לחוק התכנון והבנייה, אנחנו באמת הגשנו - - -

וליד טאהא: התיקון שאני יזמתי, כן.

רוסלאן עותמאן: בוודאי.

רוסלאן עותמאן: תיקון שאדוני יושב הראש יזם, בוודאי.

רוסלאן עותמאן: אנחנו כן נדרשנו לסוגיה הזאת.

רוסלאן עותמאן: וגם לפני כן, אני חייב להגיד, הזיקה הזאת בין קידום תכנון לבין חיבור לתשתיות נבחנה.

רוסלאן עותמאן: והעמדה שלנו שהוצגה לאורך כל הדרך והיא גם הוצגה לאדוני, היא שיש רציונל מסוים שמבסס את הזיקה הזו.

רוסלאן עותמאן: כי נקודת המוצא היא שחיבור לתשתיות כן יהווה תמריץ לקידום - - -

וליד טאהא: זאת אומרת, אתה אומר כן, משתמשים בזה ככלי ענישה.

רוסלאן עותמאן: לא, לא, חלילה.

רוסלאן עותמאן: חס וחלילה.

וליד טאהא: לא, אני מפרשן אותך במילים שלי.

וליד טאהא: אתה אומר את זה במילים מכובסות קצת.

רוסלאן עותמאן: לא, ממש, ממש לא.

וליד טאהא: תמריץ זה כלי ענישה כדי לתמרץ אותי.

רוסלאן עותמאן: לא, תמריץ, אני לא יודע.

רוסלאן עותמאן: כל אחד יכול לתת פרשנות לדברים שלי לפי עיניו הסובייקטיביות.

רוסלאן עותמאן: אני אומר מה שאני חושב.

רוסלאן עותמאן: אני לא חושב שזה צריך להיות כלי ענישה.

רוסלאן עותמאן: שזה לא ראוי וזה לא נכון.

רוסלאן עותמאן: אני אומר את זה ברחל בתך הקטנה, לא לזה התכוונתי - שיהיה ברור.

רוסלאן עותמאן: אני אומר שהעמדה שהוצגה היא שהזיקה הזו, שוב, בין תכנון לבין קידום תכנון מפורט לבין חיבור לתשתיות תביא לקידום תכנון מפורט.

וליד טאהא: מה אתה חושב רוסלאן מתכנון ובנייה, משרד המשפטים, על הקשר שנעשה בין חיבור לביוב לבין הזמנה לחשמל?

וליד טאהא: יש סעיף בחוק שלא מאפשר לבית להתחבר לחשמל, לקבל טופס 4, אם תאגיד המים והרשות המקומית לצורך העניין לא הכשירו את השכונה לביוב.

וליד טאהא: אז מה הקשר?

וליד טאהא: למה צריך להיות קשר בין זה שאזרח שבנה על פי היתר, לפי היתר.

וליד טאהא: אנחנו לא מדברים על בנייה ללא היתר.

וליד טאהא: הוא בנה עם היתר.

וליד טאהא: רק בגלל שאין לו ביוב בשכונה לא נותנים לו גם להתחבר לחשמל.

זאב בנימין בגין: אפילו לא בשכונה.

זאב בנימין בגין: המט"ש עוד לא תוכנן כהלכה.

וליד טאהא: אז מה אתה חושב על הצעת חוק שמבטלת את הקשר האומלל הזה בין שני הדברים?

רוסלאן עותמאן: האמת שאת הסוגיה הזאת אני פחות מכיר, אבל באמת שווה לבדוק את זה.

וליד טאהא: אז אתה תפגוש אותה עוד מעט עם הצעת חוק שלי, שאני כבר הגשתי לבטל את הקשר.

וליד טאהא: אז תתחיל לחשוב מה עמדת משרד המשפטים.

וליד טאהא: אני מקווה שתגיעו לזה שאין קשר לבין זה שתאגיד המים לא עשה ביוב בדיר אל-אסד לבין זה שהאזרח לא יקבל חשמל.

רוסלאן עותמאן: אני באמת פחות מכיר את הסוגיה הזאת.

רוסלאן עותמאן: אבל צריך לבחון מה הרציונל שעומד מאחורי זה.

וליד טאהא: עוד פעם לבחון את הרציונל שעומד מאחורי זה?

וליד טאהא: אם אתה חשבת שיש רציונל, אז אני טוען שאין רציונל זולת זה מלהשתמש בחשמל לדברים אחרים.

וליד טאהא: אבל בעניין הזה, אנחנו מדברים על אדם שבנה עם היתר.

וליד טאהא: הוא כבר הלך, שילם.

וליד טאהא: רק מישהו לא עשה לו תשתית ביוב.

וליד טאהא: שזה לא קשור אליו באופן ישיר גם.

וליד טאהא: אז למה מישהו חשב שצריך להעניש אותו גם בזה שלא לתת לו חשמל?

וליד טאהא: מה הקשר?

רוסלאן עותמאן: לא, אני שוב, אני מבין את הסיטואציה.

רוסלאן עותמאן: אני צריך לבדוק וצריך לבחון מה עומד מאחורי זה.

זאב בנימין בגין: הצעת החוק תגיע אליכם.

וליד טאהא: כן, כן, היא תגיע אליהם.

וליד טאהא: אני אעביר לך אותה גם, שתתחיל לחשוב עליה רוסלאן.

וליד טאהא: אתה, כרמית ושר המשפטים וכל אלה שרוצים לפתור את עוול החשמל המתמשך.

רוסלאן עותמאן: בוודאי.

רוסלאן עותמאן: אני רק באמת חשוב לי להדגיש שהרציונל הזה של ענישה לא קיים אצלי, לא במחשבות ולא בשום דבר.

וליד טאהא: אצלך לא.

וליד טאהא: אני טוען שהוא קיים.

וליד טאהא: אתה יכול לטעון כל מה שאתה רוצה.

וליד טאהא: אדוני רוסלאן, אני רוצה להודות לך.

וליד טאהא: ועד שלא מתחילים לראות שינויים בשטח אני אמשיך לטעון שזה המצב.

וליד טאהא: אני רוצה להודות לך.

זאב בנימין בגין: אני אמשיך להסתייג.

וליד טאהא: וחבר הכנסת בני בגין ימשיך להסתייג, אני מוכח לומר את זה לפרוטוקול.

ענבר בזק: גם להצטיין.

וליד טאהא: להצטיין ולהסתייג.

וליד טאהא: ואני רוצה להודות לאורן ומשה, שבאמת עושים עבודה טובה כדי באמת להביא לפתרון הסוגיה הקשה הזאת.

וליד טאהא: ובכלל, זה נושא שאין בו היבט אישי כלפי אף אחד, מתן הסתם, כלפי אף אחד מעובדי חברת החשמל שהם רוצים לעבוד, להוליך תשתיות, לחבר בתים.

וליד טאהא: זו העבודה שלהם.

וליד טאהא: הם לא משטרת, איך אמרת?

וליד טאהא: שורטת אל קאהרבה, הם שריקי ולא שורטה.

וליד טאהא: ובמשפט אחד על אלה שצורכים חשמל בצורה שאתה קראת לה גניבה, אז אני קורא למשטרה להגביר פעילות בתחום הזה, כי זה סכנה מיידית על האנשים, לפני שהיא עבירה של צריכה לא כדין.

וליד טאהא: היא סכנה אמיתית.

אורן הלמן: אגב, מי שגונב חשמל, גונב מכולנו.

וליד טאהא: כן, ברור.

וליד טאהא: כולנו נשלם את המחיר.

וליד טאהא: הרבה תודות לכולם, גם לאילה.

וליד טאהא: ולכל אלה שהשתתפו איתנו בזום.

וליד טאהא: תודה רבה.

וליד טאהא: הישיבה נעולה.